Дунёдаги энг совуқ қишлоқ - XABARDOR.UZ\nАгар кимдир ўз шаҳрини жуда совуқ деб ўйлаётган бўлса, демак у ўртача йиллик ҳарорат минус 15 даражани ташкил этувчи Ёқутистонда ҳеч қачон бўлмаган. Айрим жойларда, масалан, Оймякон қишлоғида эса ҳарорат қишда 45 даражага тенг бўлади. Қуйидаги ҳикоямиз айнан мана шу қишлоқ ҳақида.\nОймякон қишлоғи Индигирка дарёсининг чап қирғоғида, денгиз сатҳидан745 метрбаландликда жойлашган.\nОймякон водийси дунёдаги энг яшаш қийин жойлардан бири бўлиб, шундай бўлса-да, бу ерда бир ярим минг нафар киши истиқомат қилади.\nЁқутистон ва Оймяконга собиқ совет даврида одамлар ихтиёрий-мажбурий равишда кўчиб келишган.\nЁқутистоннинг туб аҳолиси совуққа чидамли.\nМаҳаллий ўлчовларга кўра, ҳарорат нолдан юқори бўлганида бу ерда ёз фасли бошланган бўлади.\nҚишлоқ Ёқутистон пойтахтидан икки кунлик масофада жойлашган.\nБу ерда қишда автомобилда узоқ вақт қолиб кетиш ҳаёт учун хавфли, шунинг учун ёнилғи қуйиш шохобчаларининг туну кун ишлаши муҳим аҳамият касб этади.\nБу ердаги шохобчаларда ходимлар ҳар икки ҳафтада навбат алмашиб ишлашади.\nТемирйўл ва авиақатнов йўқлиги боис аксарият аҳоли пунктларини бир-бири билан автомобиль йўллари боғлайди.\nДастлаб Оймякон буғу овчилари яшайдиган жой бўлган.\nҚишлоқда санитария тизими ўрнатишнинг имкони йўқ, чунки бу совуқда ҳар қандай қувур ёрилиб кетади, музлаган ерни ўн метр чуқурликда кавлаб қувурни ер остига ўрнатиш ҳам имконсиз.\nМаҳаллий фуқаро Александр Платнов иссиқ кийиниб олганича ташқарига отланган.\nҚишлоқ йўлидаги «қулайлик».\nБутун Оймякондаги ягона озиқ-овқат магазини.\nҲар куни эрталаб бу экскаватор иситиш станциясига кўмир келтиради ва кулни олиб кетади.\nБу ерда энг ёқимли сўз - ўтин.\nФермер Николай Петрович молхона эшигини беркитмоқда.\nОймяконда тонг отмоқда. Бу пайтда фақатгина ҳеч қачон ўз ишини тўхтатмайдиган иссиқлик электр станциясида чироқ ёниб туради.\nZor joyla qw sovu zorde babr\nMan jon deb köchib borardim sovuqni yaxshi köraman:-)\nJuda ajoyib ma'lumot. Xudo xohlasa u yerga umuman bormayman:)))\nZör sayt ekan gap yöq!


Халқаро валюта жамғармаси Ўзбекистонга макроиқтисодий маълумотлар очиқлигини таъминлашни тавсия қилди\n14:33 / 16.09.2015\n31 август куни Халқаро валюта жамғармаси ижроия кенгаши Ўзбекистон билан анъанавий музокараларнинг бу йиллик сессиясини якунига етказди. Музокаралар жамғарма билан келишувнинг VI моддасига мувофиқ ҳар йили ўтказилади. Ижроия кенгашининг баҳоси ташкилот сайтида махсус ҳисобот шаклида эълон қилинди.\nЖамғарма мутахассислари макроиқтисодий ва ижтимоий маълумотларнинг очиқлигини таъминлашни янада яхшилашнинг муҳим ўрин тутишини алоҳида таъкидлаб ўтишди. Шу билан боғлиқ равишда улар Ўзбекистонни Халқаро валюта жамғармаси маълумотлар тарқатиш умумий тизимига қўшилишга чақирди.


Руҳий тарбиянинг олий мақоми – .:: Xadicha.uz\nРуҳий тарбиянинг олий мақоми\nМаълумки, Мўмин-мусулмонлар азалдан озодалик ва покликка, хайрли амаллар ва яхшиликка улкан эътибор бериб келишади. Чунки поклик-мусулмон инсоннинг зийнати ҳисобланади . Кўча-кўйларимиз, йўлларимиз хавф-хатарсиз ва беозор бўлиши учун кичик бўлсада ўз ҳиссамизни қўшишимиз қандай гўзал амал, шундай эмасми?!\nИслом динимиз инсонга зарар берадиган нарсаларни савоб умидида йўлдан олиб ташлаш жаннатга киришга сабаб бўладиган амаллардан эканлигини юқори даражага кўтарган.\nАбу Барза Асламийдан ривоят қилинади: “Эй Аллоҳнинг расули! Мени жаннатга киритадиган амалга йўллаб қўйинғЪ – дедим. Одамлар йўлидан озор берадиган нарсаларни олиб ташла – дедилар”.Бу ҳадиси шарифдаги буюк маънога эътибор қаратадиган бўлсак, бир саҳобий ўзини жаннатга киритадиган амални ихлос билан сўраяпти, “Менга жаннат йўлини кўрсатингки, шу амалим билан жаннатга кирадиган бўлай”, деяпти. Росулуллоҳ (соллаллоҳу алайҳи васаллам.) эса “Одамларни йўлидан озор берадиган нарсаларни олиб ташла”, дедилар, яъни , “Шу ишинг билан жаннатга кирасан”, дедилар. Демак, ҳар бир инсон оддий, кичик ишга ҳам паст қарамаслиги лозим экан. Чунки шу арзимагандек кўринадиган иши уни даражасини кўтариб, иймонининг ошишига сазовор қилишилиши мумкин экан.\nҲадисдаги ” жаннатга сабаб бўладиган амал”ни одатда одамлар эринчоқлик қилиб, ёки уст- бошини, кийимини кир бўлишидан қўрқиб йўлдаги озор берадиган нарсаларни олиб ташлашни хуш кўрмайдилар, андиша қиладилар. Бу каби ишларни кимки шу ишларни қилсам жаннатга кираман деган эътиқодда, Аллоҳнинг розилигини истаб қилса нақадар улуғ иш бўлишини ўйлаб кўрайлик. Агар барча мусулмонлар ушбу ҳадисга ихлос қилсалар ва унинг туб маъносини қалбан ҳис этиб ушбу ишларни амалда қила олсалар эди, ҳаммалари жаннатга кириш пайида бўлардилар. Шундай бўлсада кўча-кўйларимиз, майдонларимиз, юрадиган йўлларимиз ахлат, хас-чўп, тош каби озор берувчи нарсалар билан тўлиб ётармиди? Аксинча, биз яшайдиган ерлар, кўчалар дунёдаги энг покиза, энг шинам, энг гўзал, ҳеч қандай озорсиз кўнгилни хира қиладиган нарсаларсиз бўлар эди.\nАфсуслар билан айтишимиз мумкинки, ҳозирги кунимизда баъзи жойларда кишилар кўчаларга, сув ҳавзаларига ахлатларни ташлаб ҳатто нон каби азиз неъматларни ҳам йўлда турганига гувоҳ бўламиз. Бундай ҳолатларни кўриб бу ҳадисни ҳеч ким эшитмаган бўлса керак ёки эшитса ҳам ихлос қилмаса керак деган гумонда бўлишимиз мумкин.\nАбу Ҳурайра Разияллоҳу Анҳудан ривоят қилинади: “Набий (с.а.в) бир одам йўлда ётган тиконни олдидан ўтиб қолди. Бу тиконни олиб ташлайман, бирорта мусулмон одамга зарар етказмасин деди. Шу боис унинг гуноҳлари мағфират қилинди”, дедилар. Гуноҳларингиз мағфират қилинишини хоҳлайсизми? Оллоҳ учун йўлингизда зарар етказадиган бирор нарсани олиб ташланг! Шу ўринда айтиб ўтиш жоизки, ҳар тонгда кўчаларни тозалаб халқ хизматида бардавом юрган кўча тозаловчи ходимлар қанчалик улуғ савобга эришаётган эканлар?! Шу каби ишларни бажариш билан инсон нафақат гуноҳларидан мағфират қилинади балки, ўзларидаги кибр манманлик ғурур каби ёмон иллатларига даво топадилар. Руҳий тарбиянинг олий мақоми ҳисобланган бу ишга Пайғамбаримиз(с.а.в) ҳам кўплаб саҳобаларга амр қилганлар ва камтарликка чорлаганлар.\nБарча мусулмонлар жон-жаҳди ила жамоат жойларидаги озор берадиган зарарларни йўқ қилишга, поклик ва озодаликка тарғиб қилишни кучайтирса, юртимиздаги шукуҳни, баракаю ободончиликка\nЙўлдаги озор берадиган нарсаларни олиб ташлаш жаннатга кириш ва ислом умматининг энг яхшиларидан бўлиш барчамизга насиб этсин.\nХадичаи кубро аёл- қизлар ўрта- махсус ислом\nбилим юртининг 2 – курс талабаси


Россия МДҲ давлатларига COVID-19 билан курашишда қандай ёрдам бермоқда - 17.07.2020, Sputnik Ўзбекистон\nРоссия МДҲ давлатларига COVID-19 билан курашишда қандай ёрдам бермоқда\n2020 йил феврал ойидан бери Россия 32 давлатга COVID-19га қарши курашишда ёрдам бермоқда. Гуманитар юкларнинг ярмидан кўпи МДҲ, Абхазия ва Жанубий Осетияга... 17.07.2020, Sputnik Ўзбекистон\n13:02 17.07.2020 (янгиланди: 14:42 17.07.2020)\n2020 йил феврал ойидан бери Россия 32 давлатга COVID-19га қарши курашишда ёрдам бермоқда. Гуманитар юкларнинг ярмидан кўпи МДҲ, Абхазия ва Жанубий Осетияга жўнатилди.\nТОШКЕНТ, 17 июл — Sputnik, Данара Курманова. Россия Федерациясининг беғараз ёрдами нафақат тиббий асбоб-ускуналар ва дори-дармонлар билан чекланмади. Sputnik Россия пандемия даврида қўшни давлатларга қандай ёрдам берганини ўрганиб, маълумотнома тайёрлади.\nЧет элга биринчи инсонпарварлик ёрдами партияси феврал ойида ташкил қилинди - Россия коронавирус ташхиси учун тест-тизимларини юборишни бошлади. Бу ҳақда Sputnik’га Роспотребнадзор томонидан маълумот берилди.\n““Вектор” марказининг олимлари 19 январда тест-тизимини яратдилар. 7 февралда унинг самарадорлиги Роспотребнадзор бошчилигидаги россиялик мутахассисларнинг Хитойга ташрифи давомида тасдиқланди. Шундан сўнг, Россия чет элга етказиб бериш бошланди ва ЕОИИ ва МДҲ мамлакатлари билан ҳамкорлик муҳим йўналиш бўлди”, - деб маълум қилиш матбуот хизматида.\n2020 йил 14 июль ҳолатига кўра, Россия чет элга 734 минг дона коронавирусни аниқлаш тестларини беғараз ёрдам сифатида юборди. Бу ҳажмнинг деярли 55 фоизи ёки 402,7 минг донасини МДҲ мамлакатлари, Абхазия ва Жанубий Осетия олди. Россия Марказий Осиё мамлакатларига - Қирғизистон, Ўзбекистон ва Қозоғистонга энг катта партиясини жўнатди.\nБундан ташқари, Роспотребнадзор маълумотига кўра, Арманистон, Беларусь ва Тожикистонда коронавируснинг биринчи ҳолатлари Россия тестлари ёрдамида аниқланган. Аммо синов ўтказиш ва натижани олиш учун кимёвий реактивлар ҳам керак. Шунинг учун Россия 723 минг реагентларни чет элга юборди. Уларнинг 440 мингдан ортиғи яна МДҲ давлатлари, Абхазия ва Жанубий Осетияга жўнатилди.\nФақат тест билан эмас\nҚўшни давлатларга инсонпарварлик ёрдами сифатида Россия, шунингдек, давлат чегаралари орқали ўтиш пунктларини жиҳозлаш учун 23 та контактсиз термометрни юборди. 10 та қурилма Қирғизистонга, 7 таси Арманистонга, 6 таси Тожикистонга етказиб берилди.\n14 Июл 2020, 17:42\nШунингдек, Россия COVID-19билан курашаётган шифокорлар учун ўқув тадбирларга катта эътибор берди. Роспотребнадзор томонидан 10 та онлайн-маърузалар ташкил этилди, улар давомида Россия шифокорлари МДҲнинг 300 нафар мутахассислари билан тажриба алмашдилар.\n“Бироқ, маслаҳатлашувлар нафақат видеоконференция форматида бўлиб ўтди. Россиялик мутахассислар зарар кўрган мамлакатларга ташриф буюрди. Масалан, май ойида Россия Тожикистон ва Молдовада баҳолаш миссияларини ўтказди ва даволаш бўйича тавсиялар беришди”.\nҲамкор давлатларга пандемияни енгишда ёрдам бериш учун, Россия шифокорларининг гуруҳлари ҳозирда МДҲнинг қатор давлатларида ишламоқда. Июл ойида россиялик эпидемиологлар ва вирусологлар Қозоғистон ва Қирғизистонга келишди. Хусусан, Қозоғистонда 55 нафар шифокор ишламоқда. Мамлакатдаги эпидемиологик вазият ёмонлашгани туфайли карантин режими 2 августга қадар узайтирилди, Россия қўшимча равишда Қозоғистонга гуманитар юк юборди. Қозоғистондаги "СК-Фармация" дори воситаларининг дистрибюторига кўра, 2790 дона тўпламдаги ҳимоя кийимлари, 22 минг ниқоб ва 236 “Фавипиравир” дори-дармонларидан иборат. Июль ойи охиригача Россия бу препаратнинг яна 700 минг дона таблеткасини юборади.\n13 Июл 2020, 13:26\nБугунги кунда россиялик шифокорлари гуруҳлари Закавказияда ҳам ишламоқда. Арманистон Соғлиқни сақлаш вазирлигининг маълумотларига кўра, арман шифохоналарига ёрдам бериш учун 50 нафар шифокор келди. 12 июль куни Россия Соғлиқни сақлаш вазирлиги Озарбайжонга Сеченов номидаги Биринчи Москва давлат университетининг шифокорларини юборди. Улар билан бирга Москва, Одинцово ва Норилск клиникаларида ишлайдиган 17 нафар кўнгилли шифокор Бокуга келишди.\nТаъкидлаб этиш керакки, Россия ёрдами МДҲ давлатлари билан чекланмади. Пандемия пайтида Россия 32 та давлатга беғараз ёрдам кўрсатди.\nРоссия Федерациясининг гуманитар миссиясининг жуғрофияси кенг: Гвинея, Непал, Коста-Рика, Никарагуа, Фаластин, Афғонистон, Куба, Лаос, Доминика, Ливан, Сербия, Венесуела, Миср - бу Россиядан полимер занжир реакцияси усули тести (ПЦР) етказиб берилди.\nВьетнамда Россия-Ветнам қўшма илмий-тадқиқот маркази коронавирусни ўрганмоқда. Унинг базасида россиялик мутахассислар 2 мингдан ортиқ тадқиқотлар ўтказдилар.\nРоссия ТИВ ҳам вирусга қарши курашда салмоқли ҳисса қўшди. Россия тиббий комплексларни ташкил этиш учун Жибутига чодирлар ва таркибий қисмларини юборди. Камбоджага инсонпарварлик акцияси доирасида “Циклоферон” минг тўплами етказиб берилди.\nЭкспорт ҳажми ўсмоқда\nГуманитар ёрдам етказиб бериш билан бир қаторда, экспорт ҳажми ҳам ўсмоқда. Россия Федерацияси Саноат ва савдо вазирлиги маълумотларига кўра, бугунги кунда Россия тест-тизимлари Арманистон, Беларусь, Қозоғистон, Қирғизистон, Молдова, Тожикистон, Туркия, шунингдек Грузия ва Украинага пуллик асосда етказиб берилмоқда.\n12 Июл 2020, 11:34\nХорижий мамлакатларга - Австрия, Бангладеш, Болгария, Бразилия, Венгрия, Германия, Ҳиндистон, Италия ва Бирлашган Араб Амирликларига тестларни етказиб бериш ишлари фаол олиб борилмоқда.\n“Ҳаммаси бўлиб 20 мингдан ортиқ тўплам экспорт қилинди. Жазоир, Афғонистон, Венесуела, Малайзия, Марокаш, Сербия ва Покистонга етказиб бериш бўйича музокаралар олиб борилмоқда", - деб таъкидлашди вазирлик матбуот хизмати.\nРоссиянинг ўпкани сунъий вентиляция қилиш аппаратларини (ИВЛ) экспорт қилиш ҳам муваффақиятли амалга оширилмоқда. Россия Саноат ва савдо вазири Денис Мантуров Федерация кенгашидаги нутқида, Россия 600 донадан ортиқ ИВЛ аппарати Ўзбекистон, Беларусь, Серия ва Италия юборилганини маълум қилди. Бундан ташқари, Россия АҚШ билан ҳарорат ўлчаш терминалларини сотиш масаласини муҳокама қилмоқда.


Ўзбекистон э-ҳукумат рейтинггида 80-ўринни эгаллади\nЎзбекистон дунё мамлакатлари орасида электрон ҳукуматнинг ривожланиш даражаси бўйича рейтинггида 80-ўринни эгаллади. Бу ҳақда “БМТнинг электрон ҳукуматнинг ривожланиш даражаси бўйича шарҳи” (United Nations E-Government Survey) да маълумотлар келтирилган.\n“Beeline”нинг уч янги эксклюзив офиси очилди\nАлоқа оператори Beeline Андижон вилоятида уч янги офис ишга туширилгани ҳақида хабар беради.\n“Ўзэлтехсаноат” АЖ корхоналари I ярим йилликда 640,8 млрд. сўмлик маҳсулот ишлаб чиқаришди\n“Ўзэлтехсаноат” акциядорлик жамияти корхоналари 2016-йилнинг биринчи ярим йиллигида 640,8 млрд. сўмлик маҳсулот ишлаб чиқаришди, бу эса 2015-йилнинг шу даврига нисбатан 17,9 фоизга кўпдир.\nЎзбекистондаги интернет провайдерлар 3 ойгача мижоз маълумотларини сақлаши лозим бўлади\nЎзбекистон Республикаси Ахборот технологиялари ва коммуникацияларини ривожлантириш вазирлиги “Маълумотларни узатиш тармоқларида хизматларни кўрсатиш қонун-қоидаларига, шу жумладан интернетга ҳам ўзгартириш ва қўшимчалар киритиш” буйруғининг лойиҳасини ишлаб чиқди.


Зидан, Каземиро, Алвесни ҳайратга солган ёш бразилиялик ҳақида » Ўзбекистон янгиликлари – Zamin.uz\n, 29 2020, 20:48\n24 мар, 12:24 1 319 Спорт\nКучли бешлик. Энг катта маош олувчи мураббий ким? 08 фев, 15:18\n«Пул ўғирлашни истамайман». Марчелло Липпи яна Хитой терма жамоаси бош мураббийлигидан кетди 16 ноя, 10:44\nКлопп Бэйлнинг трансфери ҳақида фикр билдирди 25 июл, 23:43\nФред... У қанчалик даражада яхши футболчи? 08 июн, 11:25\nРауль: “Реал” учун энг яхши мураббий — Зидан 27 фев, 14:08\nРасман! Неймар — ПСЖ футболчиси! У 10-рақам остида ўйнайди! 04 авг, 09:28


Профессионал чарм қўлқоп усталаримизнинг рейтинги қандай?\nЯхши биласиз, AIBA қарорига мувофиқ, яқин-яқиндан бошлаб профессионал боксчилар ҳам Олимпия ўйинларида, жаҳон чемпионатларида иштирок этиш ҳуқуқига эга. Фақат бунинг учун спортчи проф рингда 15 тадан ортиқ жанг ўтказмаган бўлиши лозим. Шу сабабли, бугунги кунда профессионал ва ҳаваскор бокс ҳам бир-бирига узвий боғлиқ десак адашмаймиз. Зеро, айни пайтда Ўзбекистон терма жамоаси сафида профессионал рингда ҳам бир неча жанг ўтказишга улгурган чарм қўлқоп усталаримиз бор. Биз бугунги мақоламизда, айни пайтда профессионал боксчиларимизнинг жаҳон рейтингидаги ўринлари билан таништириб ўтмоқчимиз.\nМаълумот учун, профессионал рингда тўртта нуфузли йўналиш бор. Улар – WBC, WBA, IBF ва WBO йўналишларидир. Ушбу йўналишларнинг ҳар бирида ўзбек боксчилари бор.\nМазкур ташкилотлар ҳар ой ўз критерияларига кўра рейтингларни эълон қилиб борадилар. Аниқроқ айтадиган бўлсак, баъзи йўналишда биринчи ўринни эгаллаб турган боксчи бошқа ташкилот рейтингида пастроқ ўринда бўлиши, ёки умуман бўлмаслиги ҳам мумкин. Ҳозир биз сизларни июль ойи учун эълон қилинган рейтинг билан таништирмоқчимиз.\nWBC (Бутунжаҳон бокс уюшмаси)\nЮқорида санаб ўтилган ташкилотлар рейтингда энг кучли 15 нафар боксчини кўрсатадилар. Фақатгина WBC бошқалардан фарқли равишда ҳар бир вазнда энг кучли 40 нафар боксчининг рейтингини тузиб чиқади.\nБиринчи ўта енгил вазн тоифасида (-48,9) Ҳасанбой Дўсматов 31-поғонага жойлашди. Ушбу йўналишда чемпионлик камари япониялик Кен Широга тегишли.\nБиринчи ярим ўрта вазн тоифасида (-63,50 кг) фаолиятини давом эттираётган Шоҳжаҳон Эргашев WBC рейтингида 32-поғонадан жой олган. Яна бир чарм қўлқоп устамиз Анвар Туропов эса 40-поғонага жойлашган. Айни пайтда мазкур вазн тоифасидаги чемпионлик камари америкалик Хосе Карлос Рамирес эгалик қилиб турибди.\nПроф боксдаги энг нуфузли вазнлардан бири – ярим ўрта вазн тоифаси жангларда иштирок этадиган Қудратилло Абдуқаҳҳоров (-66,67 кг) июль ойидаги рейтингда олтинчи ўринга кўтарилган. Абдуқаҳҳоров чемпион бўлиш учун америкалик Эррол Спенсга қарши жанг қилиб, уни мағлуб этиши лозим бўлади.\nБиринчи ўрта вазн тоифасида (-69,8 кг) WBA Intercontinental чемпионлик камари соҳиби бўлиб турган чарм қўлқоп устамиз Исроил Мадримов янгилаган рейтингнинг 26-поғонасидан жой олган. Мазкур йўналишда чемпионлик камари америкалик Жермелл Чарлога тегишли.\nИккинчи ўрта вазн тоифасидаги Азизбек Абдуғофуров (-76,2 кг) эса иккинчи ўринни эгаллаб турибди. Маълумот учун, Азизбек айни пайтда иккинчи даражали WBC Silver камари соҳиби ҳисобланади. Мазкур вазнда, шунингдек, Бектемир Мелиқўзиев 38-поғонага жойлашган. Асосий камар ушбу вазн тоифасида америкалик Давид Бенавидесга тегишли.\nWBA (Бутунжаҳон бокс ассоциацияси)\nИюль ойида ушбу рейтингдан олти нафар ўзбекистонлик боксчи ўрин олган.\nЭълон қилинган рейтингда Рио Олимпиадаси совриндори Муроджон Аҳмадалиев иккинчи енгил вазн тоифасида (-55,3 кг) чемпион сифатида қайд этилган. Аҳмадалиев шунингдек IBF йўналиши чемпиони ҳам ҳисобланади.\nБиринчи ярим ўрта вазн тоифасида (-63,5 кг) Рио Олимпиадаси финалчиси, ҳаваскор боксда жаҳон чемпиони Шаҳрам Ғиёсов еттинчи ўриндан олтинчи ўринга кўтарилган. Бошқа бир боксчимиз Шоҳжаҳон Эргашев эса олтинчи ўриндан еттинчи поғонага тушган. Ушбу вазнда британиялик Жош Тейлор чемпион ҳисобланади.\nБиринчи ўрта вазн (-69,85 кг) тоифасида Исроил Мадримов эса иккинчи ўринда турибди. Мазкур вазн чемпиони Доминикан вакили Хейсон Росарио ҳисобланади.\nИккинчи ўрта вазн тоифасидаги боксчимиз, Олимпия ўйинларининг бошқа бир совриндори Бектемир Мелиқўзиев (-76,2 кг) эса 15-ўриндан жой олган. Ушбу вазнда WBA Super чемпионлик камари британиялик Каллум Смитга тегишли.\nЯрим оғир вазн тоифасида (-79,3 кг) Рио Олимпиадаси бронза медали соҳиби Рустам Тўлаганов ҳам ТОП-15даги ўрнини сақлаб қолган – 15-ўрин. Мазкур дивизионда россиялик Дмитрий Бивол энг нуфузли камарга эгалик қилиб турибди.\nIBF (Халқаро бокс федерацияси)\nУшбу рейтингдан ўзбекистонлик уч нафар боксчи ўрин олган.\nҲудди WBA йўналишида бўлганидек, Муроджон Аҳмадалиев ушбу йўналишда ҳам иккинчи енгил вазн тоифаси (-55,3 кг) чемпиони сифатида қайд этилган.\nБиринчи ярим ўрта вазн тоифасида (-63,5 кг) Шоҳжаҳон Эргашев олтинчи ўринда қолган. Ушбу вазнда чемпионлик камари британиялик Жош Тейлорга тегишли.\nЯримўрта вазн (-66,6 кг) тоифасида эса Қудратилло Абдуқаҳҳоров 1-поғонадан жой олган. У мазкур вазн тоифасида чемпионлик камари учун мажбурий даъвогар ҳисобланади. Айни пайтда IBF камари Эррол Спенсга тегишли.\nWBO (Бутунжаҳон бокс ташкилоти)\nЮзага келган пандемия сабаб ҳозирча ушбу ташкилот янгиланган рейтингни эълон қилмаган. Сўнгги маротаба WBO март ойида янги рейтингни тақдим этганди. Ўша рейтингда икки боксчимизнинг исм-шарифи қайд этилган.\nУнга кўра, ўта енгил вазн тоифасида (-50,8 кг) Олимжон Назаров 8-ўринда қайд этилган. Ушбу вазнда WBO чемпионлик камари айни пайтда вакант бўлиб турибди.\nБиринчи ярим ўрта вазн (-63,5 кг) эса Шоҳжаҳон Эргашев 11-поғонага жойлашган. Ушбу вазнда ҳам чемпионлик камари америкалик Хосе Карлос Рамиресга тегишли.\nПроф рингда ким нечта жанг ўтказган?\nҲасанбой Дўсматов – 1\nОлимжон Назаров – 30\nМуроджон Аҳмадалиев – 8\nШаҳрам Ғиёсов – 9\nШоҳжаҳон Эргашев – 18\nАнвар Туропов – 8\nҚудратилло Абдуқаҳҳоров – 17\nИсроил Мадримов – 5\nАзизбек Абдуғофуров – 13\nБектемир Мелиқўзиев – 5\nРустам Тўлаганов – 3


Ҳоким сейфидаги 1 миллион доллар - 24 Июля 2018 - ХИМОЯЧИ\nГлавная » 2018 » Июль » 24 » Ҳоким сейфидаги 1 миллион доллар\nОхирги бир неча ой ичида Самарқанд томондан эсган мудҳиш воқеалар шамоли шунчалик куч олдики, бу довулнинг чеки кўринмаслиги инсонни қўрқув ва хавотирга солиб қўйди.\nДунё сайёҳлари кўришни истайдиган тарихий маскан, ислом олами бир бор зиёрат қилишни орзу қиладиган замин наҳотки шу даражада жиноятлар, бошбошдоқликлар, нафс балоси гирдобида қолди?\nКўча супуришга мажбурлаб чиқарилган ўқитувчиси ўлди, шифокорлари янги туғилган чақалоқларни печкада ёқди, милицияси ҳимоясиз аёлни хўрлади, мактаб директори ўқувчиларга зўравонлик қилди, калтаклади... Бу рўйхатнинг давоми узун. Жуда узун. Ва бу жиноятлар ортида энг каттаси, энг мудҳиши шу вилоят ҳокимининг кирдикорлари бўлди.\nЭмишки, тинтув вақтида Самарқанд вилоят собиқ ҳокими Туроб Жўраевнинг кабинетидаги сейфдан 1 миллион доллар нақд пул борлиги аниқланган. 1 миллион доллар! Ишхонадаги сейфда. Бошқа сейфдагилари, хориж банкларидаги, кўчмас мулкка киритилган, қимматбаҳо буюмлар ва бошқаларга тикилган сармояларичи? Жами қанча бўлишини тасаввур қила оласизми?\nАгар дунёдаги коррупциянинг энг аянчлисини кўрсатинг дейишса, мен шу ҳолатни кўрсатардим. Йўқ, буни ҳокимнинг ўз сейфида миллион йиғгани учунгина эмас, оқибатидан жамият қанчалик азият чекаётгани сабаб айтяпман. Ҳокимнинг сейфига оқиб келган пулларнинг ирмоқлари йўл-йўлакай қанчалаб ҳаромга кўниккан жиғилдонларни тўлдирмаган, дейсиз. Ўнлаб, юзлаб шериклар, билиб туриб ёки манфаати учун кўз юмган атрофидагилар... Қуйи тармоқларгача сингиб кетган таъмагирликлар... Ҳаммасини жамласа, қанча сумма йиғилади? Асосий савол: бу пуллар кимники? Минглаб инсонларнинг пешона тери, кўз ёши маҳсули эмасми? Ишсиз, ўзга ўлкаларда тентираб юрган ўзбеклар, маошини зўрға у ойликдан бу ойликка етказадиган хизматчилар, таълимсиз, тарбиясиз ўсаётган авлод кўз ўнгида гавдаланмадими уларни? Айнан ҳоким буни ўйлаши, ҳис этиши керакмасмиди? Фожеа.\nБу пулларга кўча супуришга ҳашарчини мажбурлаб эмас, ободонлаштириш ходимларини пул тўлаб чиқарса, Дианаси ўлармиди? Бу пулларга давлат шифохоналарида шароит яхшиланса, хусусий шифохона очган нафс қуллари қўлида чақалоқлар ёндирилармиди? Бу пулларга таълим тизими тартибга солинса, мактаби директори болаларни калтаклаб, хўрлармиди?\nЭнг ачинарлиси, бу ягона ёки охирги ҳолат эмас. Тап этадию, эртага бошқа бир ҳудуднинг сейфи тўла ҳокими чиқиб келади. Ёки бир тармоқнинг коррупция ботқоғига ботган раҳбари ҳақида эшитамиз. Ва бу довулнинг ҳам чек-чегараси кўринмайдигандек туюлаверади. Яна қўрқув ва хавотир... Ўт балоси, сув балоси ва... коррупция балосидан асрасин!\nКатегория: АМАЛДОРЛАР ХАЁТИДАН | Просмотров: 12 | Добавил: himoyachi | Рейтинг: 0.0/0


27 май Хонобод ва Андижонда қандай кечди?\nАндижон ва Хонободдаги ҳужумлардан сўнг ҳукумат кўраëтган хавфсизлик чораларини шарҳлаëтган кузатувчилар¸ Ўзбекистон расмийларини тарих такаррури эҳтимоли чўчитаëтганини айтмоқдалар.\nБу савол бир кун аввал қуролли ҳужум ҳақдаги хабар ва ундан тарқаган ваҳималар домида қолган бу икки шаҳардаги вазиятга қизиқиб¸ янги ахборот излаëтган ҳар бир ўқувчимизни қизиқтираётгани табиий.\nГапни Андижондаги, аниқроғи вилоят маркази “дарвозалари”даги вазият тасвиридан бошламоқчимиз.\nШаҳарга қўшни қишлоқлардан бирида яшайдиган отахоннинг айтишича, вилоят марказига биронта ҳам машина ўтказилмаяпти.\n- Ҳамма йўллар тўсиб қўйилган. Маршрутларни шаҳарнинг ичига киргизишмаяпти.\nОзодлик: Шаҳарга бориши керак бўлганлар нима қилаяпти?\n- Шаҳарга кириши керак бўлганларни маршрутка 36 постнинг олдига ташлаб қўяяпти. Улар кейин пиëдалаб шаҳарнинг ичига кириб кетаяпти¸ дейди шаҳарга қўшни қишлоқлардан бирида яшайдиган отахон.\nХудди шундай гапни Андижоннинг бошқа томонидаги қишлоқда истиқомат қиладиган кишидан ҳам эшитдик.\n- Машиналар шаҳарга киритилмаяпти. Туманлардан қатнаëтган машиналар шаҳар чеккасидан қайтаяпти. Шаҳарга умуман ҳеч қандай машина киритилмаяпти. Одамлар шаҳарга машинадан тушиб кириб кетишаяпти¸ дейди Андижоннинг бошқа томонидаги қишлоқда истиқомат қиладиган киши.\n27 май куни оддий андижонликлар ҳамда мутасадди идоралар вакиллари билан мулоқотларимиздан шу нарса маълум бўлдики, воқеалар юз берган 26 май куни болалар боғчалари, мактаблар ва бошқа ўқув юртларида машғулотлар ва имтиҳонларни тўхтатиш тўғрисида фармойиш берилган.\n- Кеча мактаб ва боғчаларга ëпиш ва имтиҳонларни тўхтатиш тўғрисида кўрсатма келган. Менинг ўғилларимдан биттаси мактабда ишлайди.\nБугун директор телефон қилиб “Чиқиб имтиҳон олинглар. Кечаги гап бекор бўлди. Ишни давом эттирамиз” деди. Масалан¸ қишлоқлардаги мактаб ва боғчалар ишлаяпти. Биз энди шаҳарга кира олганимиз йўқ¸ дейди биз билан суҳбатда бўлган андижонликлардан бири.\nАндижон вилоят халқ таълими бошқармасининг ўзини таништирмаган вакили сўзларига қараганда, шаҳардаги боғча, мактаблар ҳам 27 май куни ишлади.\n- Имтиҳонлар кетаяпти. Боғчалар ишлаяпти.\nОзодлик: Боғчалар ҳам ишлаяптими?\nОзодлик: Андижон шаҳридан ташқарида яшайдиган биттаси “Кеча ўғлимга “Эртага ишламайсизлар. Коллеж ëпилади” дейишган эди. Бугун эрталаб ишга чақирди” деди.\n- Айтишган эди. Ҳозир ишлашаяпти.\nОзодлик: Кеча шунақа буйруқ бўлган-а?\n- Ўзи айтишган эди. Кейин у буйруқни бекор қилишди. Бугундан ҳаммаси ишлаяпти¸ дейди Андижон вилоят халқ таълими бошқармасининг ўзини таништирмаган вакили.\nТасодифий телефон рақамини териб боғланганимиз хонободлик бир уй бекасининг айтишича, 26 май воқеалари бошланган шаҳарда ҳам, вазият барқарорлашгандай.\n- Эрталаб “нима бўлди¸ нима йўқ” деб жуда васвасага тушиб қолган эдик. Кейин қарасак яхши. Ҳамма ер тинчлик¸ жимлик. Болаларим ҳам ўқишда эди. Ҳамма ëқ тинч¸ дейди хонободлик уй бекаси.\nДемак, 27 май куни Хонободда ҳам бир кун аввалгидай воқеалар бўлгани йўқ. Тинчлик.\nТинчлик фақат яқинлари 2005 йил, 13 май воқеалари туфайли Андижондан қочиб чиққанларнинг хонадонларида йўқ.\nЕвропада яшаётган қочқинлардан бири Озодликка бундай деди:\n- Ҳар ҳафтада икки-уч марта келиб¸ оиламдаги фарзандларимни безовта қилиб¸ ҳар хил нарсаларни сўраб-суриштириб “Қаерда? Нима қилаяпти?” деб сўраб¸ тушунтириш хати олиб юришарди.\nМана бу воқеалардан кейин текшириш сал кучлироқ бўлибди шекилли¸ кириб “Кечқурун қаерда эдинг? Қаëққа бораяпсан? Қисқаси¸ бундан кейинги юриш-туришинг ва ҳаëтингни биз назорат қилиб турамиз” деб айтиб кетишаëтган экан¸ дейди Европада яшаëтган андижонлик қочқинлардан бири.\nХуллас, бир қарашда, Андижонда ҳам, Хонободда ҳам вазият барқарорлашгандай.\nЛекин айни пайтда маъмурларнинг фавқулодда асабийлашаётганини илғаш учун ўта синчков бўлиш шарт эмас.\nАндижонга кираверишдаги қишлоқлардан бирида яшайдиган яна бир суҳбатдошимизнинг айтишича, 26 май куни кечқурун шаҳар остонасидаги текшир-текшир шу қадар кучли бўлганки, натижада Андижон бозорига картошка олиб келаётган бир киши на шаҳарга кира олган, на ортига қайта олган.\n- Биз картошкафурушнинг машинасини ва эгасини уйда олиб қолдик. У кечроқ қолган экан. Кечқурун меникида ëтиб эрта билан чиқиб кетди. Қандай қилиб қаëққа кетганини лекин билмадим¸ дейди суҳбатдошимиз.\nРасмий Тошкентнинг айтишича, Хонободда битта ва Андижонда битта воқеа содир бўлган. Оқибатда бир худкуш ўлган ва бир милиция ходими ҳалок бўлган.\nЛекин кўрилаётган хавфсизлик чораларининг кўлами ҳар қандай одам кўнглида ваҳима туғдирадиган даражада.\nБу саволни мустақил таҳлилчи Камолиддин Раббимовга бердик.\nКучайтирилган чора-тадбирлар ҳозирги бўлаëтган воқеага эмас¸ ҳукумат назарида бўлиши мумкин бўлган воқеаларга жавоб сифатида амалга оширилаяпти¸ дейди Камолиддин Раббимов.\nМустақил таҳлилчи Камолиддин Раббимов билан бошлаганимиз суҳбат мавзуи алоҳида ўрганиладиган мавзудир. Шунинг учун унга кейинроқ яна алоҳида қайтамиз.


09 май 2021, Тошкент вақти: 16:17\nФарғона шаҳрининг реконструкция бўлган кўчалари президент Каримовнинг ташрифидан сўнг яна қайта қуриляпти. Фарғоналик манбаларга кўра, бузилиб янги қурилган дўконлар яна бузиляпти, маҳалла раислари ҳар бир уйнинг дарвозасига миллий нақш солиш учун хонадон эгаларини яна чиқим қилишга мажбурлаяпти.\nФарғона шаҳрини ободонлаштириш давлат дастурига кўра, кўчалар кенгайтирилиб, кўз тушадиган жойлар бўяб, бежалди.\nАммо Фарғона шаҳар ҳокимлигидаги Озодлик манбасига кўра, бу безаклар жорий йилнинг 26 июнь куни Фарғонага ташриф буюрган президент Ислом Каримовга ёқмаган.\nПрезидентнинг танқидини "бош устига" деб қабул қилган маҳаллий ҳокимият яна кўчаларни қайта қуришга киришиб кетди.\nФарғоналик ҳуқуқ фаоли Абдусалом Эргашевнинг Озодликка айтишича, янги қурилган бир қанча дўконлар бузиб ташланди:\n- Масалан икки йил олдин бозор атрофини ўраган дўконларга кредит берилиб, улар икки қаватли ва капиталний қилиб қайтадан қурилган эди. Энди эса ўша кредити ҳали узилмаган дўконларни ҳам бузишяпти. Текстил томонга кетадиган кўчада ҳам шу аҳвол. У ерда икки қаватли қилиб дўконларни қуришган эди. Энди эса ўшалар бузилиб ичкарироққа олиниши керак экан,- деди Абдусалом Эргашев.\nҲуқуқ фаолининг айтишича, шаҳар реконструкциясига ажратилган маблағ сарфлаб бўлингани боис янги қайта қуришларнинг харажати яна маҳаллий тадбиркорларнинг зиммасига тушмоқда.\nПрезидентга ёқмаганлиги учун бошланган қайта қуришлар йўл четида жойлашган хонадон эгаларига ҳам янги ташвишлар келтирмоқда.\nФарғона шаҳридаги Ифтихор-1 маҳалласида истиқомат қиладиган Озодлик манбасига кўра, маҳалла раислари хонадонлар дарвозаларига “миллийлик туси” бериб, президентга ёқишга зўр бериб ҳаракат қилмоқда:\n“Фарғона шаҳрининг асосий Аэропортга кетадиган кўчаси қайта қуриб битирилгандан сўнг мамлакат президентига ёқмади. Бошларини қайси деворга уришни билмай қолган масъул шахслар яна индамас халқни эзишга ўтишди. Маҳалла фуқаролар йиғини раиси Турғунова Сабохон 1-Ифтихор маҳалласидан янги ҳийла ўйлаб топди. Эмишки, маҳаллада миллийлик етишмаётганмиш. Шунинг учун хамма уй эгалари ўз дарвозаларига темирдан эгилган нақшли фигураларни у киши топган фирмадан 16000 мингдан сотиб олиб пайвандлаши шарт экан. Шунда маҳаллага миллийлик туси берилиб, Президентга ёқармиш”, деб ёзади фарғоналик манба.\nИсми сир қолишини сўраган Ифтихор маҳалласи фаолларидан бирининг айтишича, президент ташрифидан сўнг ҳокимият кўча бўйидаги ҳамма дарвоза ва уйларни бир хил рангда бўяш ва дарвозаларга бир хил нақш солиш ҳақида топшириқ берган:\n“Қирққа яқин уйларни бошқатдан бошқа рангда оқлаб бўяттирдик. Дарвозаларни ҳам бир хил рангда бўяшди одамлар. Бундан ташқари дарвозаларга ҳар бири 16 минг сўм турадиган нақшлар олдиртирдик. Одамлар норозилик билдиришди, лекин энди кўпга келган тўй, қилмасак бўлмайди, деб айтдик”, деди маҳалла фаолларидан бири.


Тошкент шаҳрида филология фанларига ихтисослаштирилган давлат умумтаълим мактаби ўқувчиси Аъзамжон Аъламов АҚШнинг нуфузли Widener университети грантига сазовор бўлди. Грант миқдори жами 4 йиллик бўлиб, 132 минг долларни ташкил этади.\nХалқ таълими вазирлиги тасарруфидаги филология фанларига ихтисослаштирилган давлат умумтаълим мактабининг 11-“а” синф ўқувчиси Аъзамжон Аъламов АҚШнинг нуфузли Widener университетига грант асосида ўқишга қабул қилинди. Бу ҳақда Халқ таълими вазирлиги ахборот хизмати хабар берди.\nАъзамжонга йўллаган расмий мактубда унга йилига 30 000 АҚШ доллар, 4 йилга 120 минг АҚШ долларга тенг Widener университети Президент стипендияси тақдим этилиши маълум қилинган.\nШунингдек, Аъзамжон Аъламовга йилига 3 000 доллар миқдорида глобал ривожланиш стипендияси топширилиши ҳам билдирилган. Шу тарзда, Аъзамжонга тўрт йил давомида бериладиган стипендиянинг умумий миқдори 132 000 АҚШ долларни ташкил қилади.\nАъзамжон Аъламов ўзи танлаган йўналиш – ахборот технологиялари бўйича АҚШнинг Widener университетида таълим олишни мақсад қилган.


Qalampir.uz - Арзон ва сифатли дори-дармон воситалари билан таъминлашдаги ислоҳотлар самарасини бераяптими?\n19:32, 19.07.2018 Жамият\nКейинги икки йилда соҳанинг ҳуқуқий асосларини такомиллаштириш мақсадида йигирмага яқин ҳуқуқий ҳужжатлар қабул қилинди.\nСоғлиқни сақлаш вазирлиги томонидан ўтказилган матбуот анжманида ушбу савол атрофидаги муҳокамалар йиғилганлар диққат-марказида бўлди.\nЎзбекистон Миллий матбуот марказида Соғлиқни сақлаш вазирлиги ва Фармацевтика тармоғини ривожлантириш агентлиги томонидан “Аҳолини арзон ва сифатли дори-дармон билан таъминлаш тиббиёт соҳасида ўтказилаётган ислоҳотларнинг бош мақсадларидан бири” мавзусида матбуот анжумани бўлиб ўтди.\nАйтиш жоизки, ҳозирда мамлакатимизда 152 та фармацевтика корхонаси фаолият юритяпти. Улар томонидан ишлаб чиқарилаётган 2500 номга яқин дори-дармон тиббиётимиз амалиётида кенг қўлланилаяпти. Бундан ташқари, республикамизда чет эллик инвесторларга яратиб берилаётган қулай шарт-шароитлар сабабли, йилдан-йилга хорижий инвесторлар томонидан Ўзбекистон фармацевтика саноатига киритилаётган тўғридан-тўғри инвестициялар улуши ортмоқда.\nҲозирги кунда хорижий инвестициялар иштирокида умумий қиймати 123,9 млн. АҚШ долларига тенг 9 та инвестицион лойиҳа амалга оширилмоқда. Шундан 87,32 млн. АҚШ доллари тўғридан-тўғри чет эл инвестицияларидир. Ушбу инвестициялар, асосан, Хитой, Ҳиндистон, Германия, Буюк Британия ва Туркиялик инвесторлар томонидан киритилмоқда.\nШундан келиб чиққан ҳолда фармацевтика тармоғини жадал ривожлантириш учун қулай шарт-шаротларни таъминлаш мақсадида Ўзбекистон Республикаси Президентининг 2017 йил 7 ноябрдаги “Фармацевтика тармоғини бошқариш тизимини тубдан такомиллаштириш чора-тадбирлар тўғрисида”ги ПҚ-3532-сонли қарори қабул қилинди. Шунингдек, ушбу йўналишдаги вазифаларни изчиллик билан бажариш мақсадида Ўзбекистон Республикасида фармацевтика тармоғини 2018 – 2022 йилларда ривожлантириш Концепцияси ишлаб чиқилмоқда.\nМазкур эркин иқтисодий зоналар ҳудудида қиймати 1 361,1 млрд. сўмга тенг 30 та лойиҳа амалга оширилади ва 1 903 та янги иш ўринлари яратилади. Ҳозирда ЭИЗлар ҳудудида амалга оширилаётган лойиҳалар доирасида 400,0 млрд. сўмга яқин маблағлар ўзлаштирилган. Жумладан, йирик лойиҳалардан “Сирдарё” ЭИЗда “Sirdaryo Universal Oyna” МЧЖ томонидан қиймати 360,0 млр.д сўмга тенг “Фармацевтика шиша идишлари ишлаб чиқариш” ва “Pharma Plast Holding” МЧЖ томонидан 25,0 млрд. сўмлик “Тиббиётда бир марталик ишлатиладиган флаконлар ишлаб чиқаришни ташкил этиш” лойиҳалари ишга туширилган.\nФармацевтика корхоналаримиз томонидан ишлаб чиқарилаётган замонавий дори-дармонни аҳолига етказиб бериш ҳам муҳим вазифа. Ушбу мақсадда ҚВПлар, қишлоқ оилавий поликлиникалари ва бошқа бирламчи тиббиёт муассасалари қошида ижтимоий дорихоналар ташкил этилмоқда. Айни пайтда жойларда 2200 дан ортиқ шундай дорихоналар фаолияти йўлга қўйилди. 13 та “Isuzu” ва 100 та “Damas” русумли машиналарда кўчма дорихоналар олис ва тоғли ҳудудларда яшайдиган аҳолига хизмат кўрсатмоқда.\nПрезидент Шавкат Мирзиёевнинг 2018 йил 20 июнда қабул қилинган “Дори воситаларини давлат рўйхатидан ўтказиш самарадорлигини ошириш ва аҳолини улар билан таъминлашни яхшилаш чора-тадбирлари тўғрисида”ги Фармони асосида ушбу жабҳадаги ишлар янада такомиллашяпти. Мазкур фармон билан мамлакатимизда ижтимоий аҳамиятга эга дори воситалари ва тиббиёт буюмларини қатъий нархларда сотиш тартиби бекор қилинди, бироқ, ижтимоий дорихоналар томонидан ижтимоий дори воситаларини паст нархларда сотиш давом этади.\nУшбу тартиб хавфсизлиги, сифати ва самарадорлиги бўйича шубҳа уйғотмайдиган дори воситаларини давлат рўйхатидан ўтказиш учун масъул бўлган хорижий давлатларнинг ваколатли органлари ва халқаро ташкилотларни табақалаштириш асосида олиб борилади. Шунингдек, давлат рўйхатидан ўтказиш натижалари Ўзбекистон Республикасида тан олинадиган дори воситаларини юқори тартибга солувчи талаблар қўйилган мамлакатларнинг тиббиёт амалиётида қўллашга рухсат этилган тақдирда амалга оширилади. Бунинг натажасида сифатсиз воситаларнинг мамлакатимизга кириб келиши олди олинади.\n14:03, 17.01.2019 1 775\n09:35, 13.11.2018 2 846\n12:06, 24.09.2018 3 135\n18:03, 06.08.2018 2 863\n20:30, 06.02.2018 2 936


Effect.uz - Тошкентда веломарафон ўтказилиши сабаб 5 та марказий кўча ёпилади\nEffect.uzСпорт30 Май, 2019 20:26\n3 июнь бутун дунё бўйлаб Халқаро велосипедчилар куни сифатида кенг нишонлаб келинади. Ушбу кунни Ўзбекистон велосипед спорти федерацияси ҳам катта ҳажмда нишонлашни ният қилган.\n2 июнь куни Тошкентда веломарафон ўтказилиши режалаштирилган. Мазкур спорт тадбирида Республикамизнинг барча фуқаролари ва меҳмонлари иштирок этиши мумкин. Бу ҳақда Миллий олимпия қўмитаси хабар бермоқда.\nВелопойга Тошкент шаҳрининг марказий кўчаларида бўлиб ўтади. Йўналиш “Бешёғоч”, “Фурқат”, “Ислом Каримов”, “Шароф Рашидов” ва “Афросиёб” кўчалари бўйлаб белгиланган бўлиб, пойга давомида ушбу кўчаларда транспорт қатнови вақтинча тўхтатилади. Йўналишнинг умумий масофаси 5 килметрни ташкил этади. Пойга 2 июнь куни соат 10:00 да “Ҳумо арена” спорт комплекси олдида бошланади.\nПомпеонинг Ўзбекистонга ташрифи бошқа санага қолдирилди\nИИВ: “Тошкент пропискасига ўтволиш “лазейка” бўлиб …\nИчки ишлар вазирлиги раҳбариятида янги …\nАндижон ҳокими кимни ҳақорат қилган эди?\n20 Сен, 2019 77 0\nЎзбекистонда телекоммуникация операторлари ва провайдерларига қўшимча 10 йиллик кафолатлар берилади...\n25 Июл, 2019 124 0\nСенаторлар Google ва Facebookни қонунни бузмаслик ҳақида огоҳлантирмоқчи...\n8 Окт, 2019 120 0


Тадбиркорларга таклиф - hudud24.uz\n2021, 06-Mart | 06:51\nБош саҳифа Таҳлил Тадбиркорларга таклиф\n12:07 / 02-04-2020\nКоронавирус инфекциясига қарши кураш бутун дунёда, шу жумладан, Ўзбекистонда ҳам давом этмоқда ҳамда антисептик воситаларга бўлган талаб ошиб бормоқда.\nЯқинда Ўзбекистон матбуотида Молия вазирлиги фуқароларнинг антисептик воситаларига бўлган талабини ошиши ҳамда ушбу воситалар тақчилигига йўл қўймаслик мақсадида этил спирти сотуви устидан билвосита назорат ўрнатаётгани маълум қилинди.\nЮқорида таъкидланганидек, антисептик воситаларга бўлган талаб бутун дунёда ошиб бормоқда ва кўп мамлакатларда ушбу воситалар тақчилигига йўл қўймаслик йўлида тадбиркорлар ўз халқига ва давлатига катта ёрдам бермоқда.\nБир қатор мамлакатларнинг пиво, вино ва бошқа алкоголь маҳсулотлари ишлаб чиқарувчи корхоналари коронавирус инфекцияси тарқалиб бораётган вазиятда дезинфекция воситалари ишлаб чиқишга ўтишларини эълон қилдилар. Бундай компаниялар орасида Bacardi, Pernod Ricard USA, Amber Beverage Group (ABG), BrewDog, Corby Spirit и Wine Limited ва бошқа йирик ишлаб чиқарувчилар бор.\nБир мурожаат тарихи\nЖорий йилнинг 16 март куни АҚШлик Мелисса Хенсворт и Тара Энгел коронавирус (COVID-19) касаллигининг тарқалиши туфайли талаб алоҳида юқори бўлган антисептик қўл ювиш воситалари ва совунларнинг дўконларда танқислиги сабабли Франциянинг “Pernod Ricard” алкоголь маҳуслотлари ишлаб чиқарувчи компаниясининг ароқ-вино заводларини ушбу воситаларни ишлаб чиқаришга вақтинча мослаштириш таклифи билан компаниянинг АҚШдаги минтақавий раҳбари Энн Мухерджига мурожаат қилдилар\nва компания раҳбарияти бу таклифни қўллаб-қувватлади.\nКейинчалик, Энн Мухерджи “Pernod Ricard” компаниясининг аҳоли саломатлиги лойиҳаси ҳақида гапирганида бу икки аёлнинг ушбу лойиҳани амалга оширилишида асосий сабабчиларидан эканини эътироф этади.\nТадбиркорлардан тушган ташаббус\n20 мартга келиб “Pernod Ricard” компаниясининг Aрканзас штати Форт-Смит шаҳрида жойлашган ва одатда “Malibu” кокос роми ва “Seagram`s” джини ишлаб чиқарадиган заводи 1 000 дона қўл учун дизенфекция воситасини ишлаб чиқарди. Эртаси куни, АҚШ президенти Дональд Трамп матбуот анжумани давомида “Pernod Ricard” компаниясининг бундай ҳаракатлари бизнес коронавирусга қарши курашда қандай иштирок этишининг ёрқин намунаси эканини таъкидлаб ўтди.\nPernod Ricard компанияси хабарига кўра дезинфекция воситалари компаниянинг барча заводлари ва бошқа ишлаб чиқариш майдонларида тайёрланади. Тайёр маҳсулотлар касалхоналар ва бошқа жойларни антисептик воситалари билан таъминлаш учун давлатга тақдим этилиши хабар қилинган. Бундан ташқари, Pernod Ricard антисептик восита ишлаб чиқариш учун зарур бўладиган 70 000 литр спиртни Франциянинг “Cooper” лабараториясига ҳадя қилди. Апрел ойида ушбу лабораторияда 1 800 000 шиша антисептик воситаси ишлаб чиқарилиши кутиляпти.\nКейинчалик, АҚШдаги кўплаб алкоголь маҳсулотлари ишлаб чиқарувчи заводлар, майда виски ишлаб чиқарувчи заводлардан то Пуэрто-Рикодаги йирик “Bacardi” каби ром ишлаб чиқарувчи заводларгача дезинфекция воситалари ишлаб чиқаришга қайта ихтисослашган заводлар қаторидан жой олишди. Жумладан, Bacardi 1 700 000 дона антисептик воситалари ишлаб чиқаришини эълон қилди.\n“Guinness” пивоси, “Smirnoff” ароғи ва “Johnnie Walker” вискиси брендларига эга бўлган Буюк Британиянинг Диаджио (Diageo) алкоголь ичимликлар ишлаб чиқарувчиси соғлиқни сақлаш тизимига ёрдам бериш учун қўлларни дезинфекция қилиш воситасини ишлаб чиқаришга 2 000 000 литр спирт ажратишини маълум қилди. Натижада, 8 250 000 шиша антисептик воситаси тайёрлаш мумкин бўлади.\nЛитванинг алкоголь ишлаб чиқарувчи йирик Vilniaus degtinė ҳам дезинфекция воситалари ишлаб чиқаришни бошлаган. Латвияда ҳам алкоголь ишлаб чиқарувчи бир нечта заводлар антисептик воситаларига бўлган катта талабни қондириш мақсадида ушбу воситани ишлаб чиқаришга ихтисослашмоқда.\nАмерика қўл ҳунармандчилиги ассоциациясининг берган маълумотга кўра, ушбу мамлакатнинг ўзида алкоголь ишлаб чиқарувчиларнинг 3/4 қисми ҳозирги кунда дизенфекциялаш воситалари сифатида фойдаланишга мўлжалланган спирт маҳсулотлари ишлаб чиқаришни йўлга қўймоқда.\nКанадада жойлашган “Corby Spirit and Wine Limited” алкоголь ишлаб чиқарувчи компанияси антисептик воситалар тақчиллигини бартараф қилиш бўйича мамлакат ҳукумати билан алоқада ишлаётганини маълум қилди.\nЎзбекистон тадбиркорларига мурожаат\nЎзбекистонда ҳам 60 дан ортиқ вино-ароқ маҳсулотлари ишлаб чиқарувчи корхоналар мавжуд.\nКоронавирус инфекцияси бўйича касалланиш кўрсаткичининг тобора ортиб бораётган бугунги шароитда биз ҳам Ўзбекистоннинг вино-ароқ маҳсулотлари ишлаб чиқарувчи корхоналарни аҳоли ва тиббиёт ташкилотларини антисептик воситалар билан таъминлашга ўз ҳиссасини қўшишга чақирамиз.\nАдлия вазирлиги ҳузуридаги Ҳуқуқий сиёсат тадқиқот институти директори\nАввалги мақолаБефарқликнинг бадали борми?\nКейинги мақолаВақт ўғриси! Аммо инсонни қайта тирилтирувчи буюк мўъжиза


Фотограф Умида Аҳмедова Тошкент аэропортидан Россияга чиқарилмади\n02 декабр 2021, Тошкент вақти: 09:20\nТаниқли ўзбекистонлик фотосуратчи Умида Аҳмедова Ўзбекистондан Россияга чиқарилмади. Тошкент аэропорти мулозимлари унинг Россияга кириши тақиқланганлар рўйхатида эканини айтиб, ортга қайтарди. Умида Аҳмедова эса Россия ФМСи расмий базасида тақиқ қўйилганлар орасида эмаслигини аниқлагач, бунинг маҳаллий ва Россия махфий идоралари “ташаббуси”, деб даъво қилмоқда.\n27 февраль куни Россиянинг Воронеж шаҳридаги фотосимпозиумда иштирок этишга йўл олган таниқли ўзбек фотосурачи ва киноҳужжатчиси Умида Аҳмедова Тошкент аэропортидан ортга қайтарилди.\nУмида Аҳмедова Озодлик билан суҳбатда UTair авиакомпаниясининг Тошкент аэропортидаги вакили Н.Х.Арифджанов имзоси остида берилган билдиришномада Россия Федерацияси Чегара хизмати томонидан унинг Россияга кириши ман этилгани сабаб қили келтирилганини айтади.\nУмида Аҳмедовага берилган расмий билдиришнома\n- Воронеж шаҳридаги халқаро кўргазмага кетаётган эдим. Россия Фотосуратчилар уюшмасининг Воронеждаги раиси Елена Типалкина таклиф қилган эди. 27-февралдан 28-февралга ўтар кечаси UTair авиакомпаниясининг 806-рейсига аэропортга келдим. “Бизларнинг ҳеч қанақа алоқамиз йўқ: сизга “запрет” бор. Запретни Россия юборади бизга”, дейишди. Бироз кутганимдан кейин, UTair авиакомпаниясининг вакили – Орифжонов деган одам: “Сизга депорт қўйган”, деб мана шу маълумотномани берди, - дейди Умида Аҳмедова.\nФотосуратчига тақдим этилган маълумотнома “Тошкент-Внуково йўналиши бўйича учаётган Умида Аҳмедовага “UTair авиакомпаниясининг ходимлари ва ФСБнинг “Внуково” аэропортидаги Чегара хизмати отряди ваколатли шахсларининг Россия Федерациясига киришдан олдин шахсларни текшириш бўйича ҳатти-ҳаракатлари тартиби”га мувофиқ “Россия Федерациясига кириш ман этилган” деб ёзилган.\nАммо, Умида Аҳмедова Россия Федерал миграция хизмати сайтидаги “Ахборот хизматлари” бўлимидаги маълумотлар базасида Россияга кириши ман этилган хорижликлар рўйхатини топди ва унда ўз исмининг йўқлигини аниқлади.\nМаълумки, Россия Федерациясига турли важлар асосида кириш тақиқланган хориж фуқаролар маълумотлари базаси Россия Федерал миграция хизматининг расмий сайтида келтирилган. Муайян муддатга Россияга кириш ман этилган ва бадарға қилинганлар мамлакатнинг хавфсизлик хизматига қарашли Чегара хизмати, бевосита ФСБ, ФМС, полиция тақдимоти билан суд қарори асосида “қора рўйхат”га киритилади.\nУ бундан олдин Россия қонунларини бузмагани, охирги маротаба 19 август куни Осетиянинг Владикавказ шаҳрида атиги 3 кун бўлгани ва муаммосиз қайтиб келганини айтмоқда.\nОзодлик билан суҳбатда фотограф Ўзбекистондан чиқишга таъқиқ маҳаллий ва Россия махфий идора вакилларининг норасмий буйруғи экани тўғрисида тахминлари борлигини айтди:\n- ФМС базасидан текширдим, Россия миграция қонунларини бузган одамлар рўйхатида йўқман! ФСБ менга нисбатан қандай дастлабки текширув олиб борган бўлиши мумкин?! Мен, асосан, ижодий ишлар билан Россияга борсам, уларнинг қонун-қоидаларини бузмаган бўлсам?! “Бўрини оғзи еса ҳам, емаса ҳам қон”, деган гап бор. Мен “қора рўйхатда” турганим учун ҳар эҳтимолга қарши “Нима бор у ерда унга?! Ўтираверсин шу ерда!”, деган бўлса керак-да. Маълумотномада печать йўқ, Ўзбекистонни ўзидан қайтариб юборгандан кейин, у ер қонунларини бузмаганимдан кейин нима хулоса чиқариш мумкин?! Балки эртага паркентга ҳам ота-онам қабрига боришга рухсат бермас... Ҳайронман, - дейди суҳбатдош.\nҲозирда фотосуратчи унга қўйилган тақиқ сабабларини билиш мақсадида Россия расмий идораларига мурожаат қилмоқчи.\nУмида Аҳмедова яқин вақтда Москванинг “Крокус” марказида “Фотография юлдузлари” рубрикасида ўзининг кўргазмаси очилиши кутилаётганини ҳам айтди.\nБундан олдинроқ, жорий йилнинг январь ойида “Азаттық” Радиосининг Қозоқ хизмати фототанловининг Махсус Лойиҳа категориясида ўзининг “Тошкент қозоқлари” номли тўплами билан ғолиб деб топилди. Бу фототўплам ҳозирда Радионинг энг кўп кўрилган саҳифасига айланди. Худди шу фотосуратлар Британиянинг “The Guardian” нашрида ҳам қайта чоп этилди.


«Ҳатто вафот этган одамга эмланганлик хабари келиши кузатилмоқда». ССВ эмланганлик ҳақида SMS-хабар келишидаги хатоликлар юзасидан изоҳ берди | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\n«Ҳатто вафот этган одамга эмланганлик хабари келиши кузатилмоқда». ССВ эмланганлик ҳақида SMS-хабар келишидаги хатоликлар юзасидан изоҳ берди\n«Ҳатто вафот этган одамга эмланганлик ха...\n22:43 / 14 Sep\nЎзбекистон аҳолиси орасида эмланганлик тўғрисидаги SMS-хабар билан боғлиқ турли тушунмовчиликлар келиб чиқмоқда. Соғлиқни сақлаш вазирлиги ўз тасарруфидаги IT-Med корхонаси ходими Шоҳруx Қурбонов ушбу ҳолатлар юзасидан изоҳ берди.\nМаълум қилинишича, кимгадир эмлангани ҳақидаги SMS-хабар келиб тушади, лекин у эмланмаган бўлади. Ёки кимнингдир рақамига бошқа бир фуқаронинг эмлангани ҳақида хабар келади. Бундан ҳам ҳайрон қоларлиси, ҳатто вафот этган одамга эмланганлик хабари келган ҳолатлар ҳам бор.\n«Тизим электрон бўлгани билан унда инсон омили иштирок этади. Ҳозирда эмланган фуқароларнинг маълумотларини тизимга киритаётган тиббиёт ходими катта ҳажмдаги информация билан ишлашига тўғри келмоқда.\nФуқароларга эмлаш бригадаси ходими журнал ёки компьютерга паспорт маълумотлари ва телефон рақамини тўғри киритаётганига эътибор қаратиш тавсия этилади.\nБаъзи эмлаш пунктларида маълумотлар қоғоз журналларга киритилгани боис, маълумотлар базасини тўлдирадиган тиббиёт ходимининг хато қилиш эҳтимоли мавжуд.\nЧунки ҳудуд аҳолиси ҳақидаги маълумотлар оилавий шифокор пункти қайдномаларида мавжуд бўлади. Эмлаш ҳолатларини рўйхатга олишда фуқароларнинг паспорт серияларидан фойдаланилади. Айрим ҳолатларда ушбу паспорт сериялари хато бўлиши ёки бошқа фуқарога тегишли сериялар билан киритиш ҳолатлари учрайди.\nБундай ҳолатларнинг олдини олиш учун, энг аввало, тиббиёт ходимлари ўз ишларига масъулиятли бўлиши, тизим имкониятларидан тўғри фойдаланишлари баробарида фуқаролардан ҳам ўз телефон рақамларини эмлаш ҳамширасига тўғри айтганига ишонч ҳосил қилиб олишларини сўраб қоламиз», — дейди Шоҳруx Қурбонов.\n«Вакциналарнинг самарадорлигига шубҳа йўқ» — Нурмат Отабеков\n«Шариатимизда беморликдан сақланиш буюрилган». Ўзбекистон мусулмонлари идораси вакцина олишнинг ҳукмини тушунтирди


Ўзбекистондаги ОТМларда ўқиш учун тўлов-контрактлар миқдори 15 фоизга ошди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистондаги ОТМларда ўқиш учун тўлов-контрактлар миқдори 15 фоизга ошди\t11:13, 24 август\tМолия вазирлиги ҳамда Олий ва ўрта махсус таълим вазирлиги 17 август куни Ўзбекистон ОТМларида тўлов-контракт асосида таълим олишнинг янги йиллик миқдорини тасдиқлади. 1 сентябрдан кучга кирадиган шартномаларнинг янги нархлари амалдагидан таъминан 15 фоизга кўпроқ.\nПедагогика, жумладан, касбий таълим — 6,65 млн сўм.\nСанъатшунослик — 7,99 млн (сиртқи таълим — 3,11 млн).\nГуманитар фанлар — 6,65 млн.\nШарқ филологияси, турк тиллар филологияси, роман-герман филологияси, таржима назарияси ва амалиё ти, ўзбек-инглиз тили таржима назарияси ва амалиёти — 7,25 млн.\nХалқаро муносабатлар — 9,85 млн.\nМатематика, олий математика ва информатика, табиий фанлар — 6,65 млн.\nИжтимоий ва иқтисодий йўналишлар, ҳуқуқ\nЖурналистика ва ахборот — 7,25 млн.\nИқтисодиёт — 8,8 млн.\nЖаҳон иқтисодиёти ва халқаро иқтисодий алоқалар — 9,85 млн.\nҲуқуқшунослик — 9,85.\nИшлаб чиқариш ва техника соҳаси\nМуҳандислик иши ва ишлаб чиқариш технологияси — 6,65 млн (сиртқи бўлим — 2,2 млн).\nКомпьютер технологиялари ва информатика, алоқа ва ахборотлаштириш, телекоммуникацион технологиялар — 7,25 млн (сиртқи бўлим — 2,65 млн).\nИқтисодиёт ва бошқарув соҳасида ахборот-коммуникацион технологиялар — 8,8 млн.\nАрхитектура ва қурилиш — 7,25 млн.\nҚишлоқ, ўрмон ва балиқчилик хўжалиги, қишлоқ хўжалигини бошқариш, қишлоқ хўжалиги техникаси, ветеринария, ирригация ва мелиорация — 6,65 млн.\nСоғлиқни сақлаш — 8,8 млн.\nИжтимоий таъминот — 6,65 млн.\nХизмат кўрсатиш соҳаси — 7,25 млн.\nСпорт фаолияти — 6,65 млн.\nАтроф-муҳитни муҳофаза қилиш, фаолият хавфсизлиги — 6,65 млн.\nЎзМУга янги ректор тайинланди\tОлий ва ўрта махсус таълим вазирлиги тузилмаси ўзгартирилди\tФарзандингиз дарс қолдирмаяптими ёхуд сабабсиз дарс қолдирган талабанинг ота-онаси 1 млн 500 минг сўмгача жарима тўлайди\tТАТУга янги ректор тайинланди\tТошкент давлат техника университети ҳузурида Ўзбекистон-Япония ёшлар инновация маркази ташкил этилади\tТиббиёт коллежларида таълим сифатини янада оширишга бағишланган семинар бўлиб ўтди\tОтправить


7-тур, 4 октябрь, соат 23:30\nЛусиано Вьетто (83)\nКарим Бензема (9)\n90+4' Ўйин якунланди. Мадрид дербиси дуранг билан якунланди. Шиддатли ва қизиқарли ўйин бўлди. "Реал" сўнгги дақиқаларда ғалабани қўлдан чиқарди.\n90+3' Бурчакдан тўп ўйиннга киритилганидан кейин "Атлетико" футболчиси бош билан берган зарба ноаниқ бўлди.\n90+2' Роналду олис масофадан кучли зарба йўллади. Облак тўпни эгаллаб олди\n90+1' Вууууҳ! Кейлор Навас "Реал"ни муқаррар голдан қутқариб қолди! Жексон Мартинес 16 метрдан кучли зарба йўллаганди!\n90' Габи олис масофадан зарба йўллади. Тўп рекошет ҳолатида Наваснинг қўлига бориб тушди\n89' Арбелоа ҳам сариқ карточка эвазига рақибнинг қарши ҳужумини тўхтатишга мажбур бўлди.\n88' Диего Годин сариқ карточка олди. У тўпга сакраётган Роналдуни йиқитди. Криштиану ундан қочиб кетса, дарвозабон билан бирга бир вазиятга чиқиб кетарди\n86' Чап қанотдан етказилган узатмани Ян Облак эгаллаб олди\n83' ГООООООЛ! Лусиано Вьетто, 1:1! Бэйл майдон марказида тўпни олдириб қўйди ва Жексон Мартинес йўл-йўлакай Арбелоадан қочиб кетди. Дарвозабон майдончасига узатма берди, Гризманн товони билан тўп йўналишини ўзгартирди. Вьетто эса бўш дарвозани ишғол қилди! Чиройли комбинация\n83' Гризманн сариқ карточка олди\n81' Карраско чап қанотда бир футболчини алдаб ўтди ва олис устун томон узатма берди. Вьетто бош билан зарба берди. Тўп устун ёнидан ўтиб кетди\n79' Вьетто сариқ карточка олди\n78' Модрич олис масофадан зарба йўллади. ноаниқ\n77' "Реал"да ўзгариш: Карим Бензема ўрнига Матео Ковачич ўйинни давом эттиради\n75' Роналдуу! Жарима майдончаси ўнг бурчагида бир ҳимоячини чалғитди ва зарба йўллади. Тўп яқин устун ёнидан ўтиб кетди\n74' Вуууҳ! Гризманн жарима майдончаси ташқарисидан зарба йўллади. Тўп "Реал" футболчисига тегиб, жарима майдончасининг чап томонига кетди. Мартинес тўпни дарвозабон майдончасига етказди. Навас ишонч билан тўпни эгаллаб олди\n73' "Атлетико" бурчак тўйини ўйинга киритди. Ҳаво жангида ҳимоячилар устун келишди\n69' Бенитес шогирдлари мезбонларнинг ҳужумларини хотиржамлик билан бартараф этишмоқда\n67' Карраско ўнг қанотдан берган узатмани Марсело қайтарди\n66' "Реал"да ўзгариш. Иско майдонни тарк этмоқда. Ўрнига Гарет Бэйл туширилди\n64' "Атлетико"да ўзгариш: Торрес ўрнига Жексон Мартинес туширилди\n61' Каземиро сариқ карточка олди.\n60' Вуууҳ! Хавфли вазият! Жарима тўпи майдон марказида "Реал" жарима майдончасига етказилди. Ҳаводаги тўп учун курашда мезбонлар устун келишди. Диего Годин йўллаган зарбани ҳимоячилар қайтаришди!\n59' Варанга сариқ карточка. Торресга нисбатан тирсаги билан ўйнагани учун\n58' "Атлетико"да ўзгариш: Анхелдь Корреа ўрнига Лусиано Вьетто туширилди\n55' "Атлетико" бир ҳужум давомида "Реал" дарвозасига бир неча марта хавф солди. Меҳмонлар босимни бартараф эта олишди\n54' Арбелоа Гризманни қўли билан тортиб йиқитди. Чап қанотдан жарима зарбаси\n53' Чап қанотдан етказилган узатмани Каземиро бош билан қайтарди\n52' Ўйин суръати жуда юқори. Тўп у дарвозадан бу дарвозага тез-тез бориб келмоқда.\n50' Гризманнинг узатмасидан кейин Торрес жарима майдончасига кирди ва ўткир бурчак остида зарба йўллади. Зарба ноаниқ чиқди\n49' Роналду чап қанотда катта тезликда бир футболчидан ўтиб кетиб, жарима майдончасига узатма берди. Ҳимоячилар тўпни қайтаришди. Иско оёғини баланд кўтариб, хавфли ўйин намойиш қилди\n45+1' Биринчи бўлим якунланди. Ҳозирча "Атлетико" - "Реал" - 0:1. Танаффус.\n44' Роналду чап бурчакдан жарима майдончасига узатмани ноаниқ берди. Тўп майдонни тарк этди\n41' Кутилмаганда Карвахаль жароҳат олди ва ўйинни давом эттира олмайдиган бўлди. Унинг ўрнига Альваро Арбелоа тушди\n39' Анхель Корреага огоҳлантириш кўрсатилди. У майдон марказида катта тезликда олдинга ўтаётган Роналдуни члаиб йиқитди\n38' Жарима майдончасининг ўнг томонидан белгиланган жарима зарбасини Роналду тепди. Тўп дарвоза устидан ўтиб кетди\n36' Гризманнинг узатмасидан кейин Торрес жарима майдончасига кирди, аммо ҳакам ўйинни тўхтатди. ОФсайд!\n33' Вуҳ, Роналдуда яхши имконият! Ўнг қанотдан ерлатиб етказилган узатмани Иско жарима майдончаси ичида Криштиануга қолдирди. Португалиялик футболчининг 15 метрлардан йўллаган зарбаси дарвоза устидан ўтиб кетди!\n32' Тўп асосан майдон марказида. Тўп учун аёвсиз кураш кечмоқда\n29' Мезбонлар бурчак тўпини ўйинга киритишди. "Реал" хавфни бартараф этди\n24' Жарима майдончаси ичида очилаётган Торрес томон етказилган тўпни Навас эгаллаб олди\n22' Кейлор Наваааас! Гризман томонидан бурчакка йўлланган зарбани коста-рикалик дарвозабон қайтарди! Қойил!\n21' "Реал" дарвозасига пенальти! "Мадрид" ҳимоячиларининг иккита хатоси шунга олиб келди. Рамос жарима майдончаси ичида ҳужумчини чалиб йиқитди!\n20' Иско жарима майдончасига кирган Марселога юқоридан узатма берди. Бразилиялик ҳимоячи бош билан тўпни дарвозабон майдончасига бурди. Облак тўпга эга чиқди\n16' "Реал"дан қарши ҳужум. Роналду чап қанотда бир футболчини алдади ва ўнг томондан жарима майдончасига кираётган Иско томон узатма берди. Иско тўпга ета олмади...\n15' Вуҳ! Анхель Корреа бугун меҳмон ҳимоячиларини анча қийнайдиган кўринади. Техника борасида анча мукаммал футболчи экан. У қўрқмасдан олдинга борди ва жарима майдончасига ташқарисидан зарба йўллади. Зарба ноаниқ чиқди\n11' Вууууҳ! "Атлетико" ҳисобни тенглаштиришига бир баҳя қолди. Анхель Корреа Тоорес билан "девор" ўйнаб, жарима майдончасига кириб борди ва деярли бирга бир вазиятда ўткир бурчак остида зарба йўллади. Тўп олис устун ёнгинасидан ўтиб кетди!\n9' ГОООООЛ! Карим Бензема, 0:1! Карвахаль ўнг қанотда бир ҳимоячини алдаб ўтди ва жарима майдончасига узатма берди. Карим тўғри позиция танлади ва бош билан дарвозани ишғол қилди!\n6' "Реал"да ҳам дастлабки хавфли ҳужум. Роналду марказ бўйлаб жарима майдончасига кирмоқчи бўлди. Облак дарвозани ташлаб олдинга чиқди ва "подкат" орқали Криштианудан тўпни олиб қўйди. Тепиб юборилган тўпни меҳмонлар эгаллаб, ўнг қанотдан ҳужум ташкил қилишди. Дарвозага яқинига ерлатиб берилган узатмани ҳимоячилар қайтаришди\n5' Мезбонларда дастлабки хавфли вазият! Чап қанотдан етказилган узатмани Торрес Анхель Корреага қолдирди. Дарвозабон майдончаси бурчагидан йўлланган зарба натижасида тўп майдонни тарк этди. Дарвозага аниқ бормади\n2' Модрич ўнг бурчакдаги байроқча олдидан тўпни жарима майдончасига етказди. Роналду барчадан баланд сакраб, бош билан зарба берди. Тўп дарвозага аниқ бормади\n' Диққат, "Атлетико" ва "Реал" жамоалари майдонга чиқиб келишди! Ўйин бошланиш арафасида!


PressReader - Biznes Daily Birzha (Exchange): 2018-05-12 - “Жомбой дон маҳсулотлари” акциядорлик жамияти акциядорлари диққатига!\n“Жомбой дон маҳсулотлари” акциядорлик жамияти акциядорлари диққатига!\nBiznes Daily Birzha (Exchange) - 2018-05-12 - САВДОЛАР - Кузатув кенгаши.\n“Жомбой дон маҳсулотлари” акциядорлик жамияти, Самарқанд вилояти, Жомбой шаҳри, Буюк Ипак Йули кучаси, 1-уй, почта индекси 704506, электрон почта манзили jomboydon@uzdon.uz, жамият кузатув кенгашининг 2018 йил 3 майдаги мажлис баённомасига асосан акциядорларнинг 2017 молиявий йил якунлари буйича навбатдаги йиллик умумий йиғилиши 2018 йил 18 май соат 10.00 да Жомбой шаҳри, Буюк Ипак йўли кўчаси, 1-уй, жамият биносининг мажлислар залида ўтказилади.\nУмумий йиғилиш ўтказилиши ҳақида хабар бериш учун акциядорлар реестри 2018 йил 3 май ҳолатига ва йиғилишда иштирок этиш ҳуқуқига эга бўлган акциядорларнинг реестри 2018 йил 14 май ҳолатига шакллантирилади.\nКун тартиби: 1. Акциядорлар умумий йиғилишининг ишчи президумини сайлаш. 2. Акциядорлар умумий йиғилишининг регламентини тасдиқлаш ва саноқ комиссияси аъзоларини сайлаш.\n3. Жамият Кузатув кенгашининг ўз ваколат доирасига кирадиган масалалар, шу жумладан, жамиятни бошқаришга оид қонун ҳужжатларида белгиланган талабларга риоя этилиши юзасидан 2017 молиявий йил якунлари бўйича ҳисоботини эшитиш.\n4. Жамият ижроия органи раҳбарининг 2017 молиявий йил якунлари бўйича ҳисоботини тасдиқлаш.\n5. Жамият тафтиш комиссиясининг 2017 молиявий йил якунлари буйича текшириш ҳисоботи ва хулосасини тасдиқлаш.\n6. Жамиятнинг 2017 молиявий йил якунлари бўйича ташки аудиторлик ташкилотининг хулосасини эшитиш ва тасдиқлаш.\n7. Жамиятнинг 2017 молиявий йил якунлари бўйича бухгалтерия баланси тўғрисидаги ҳисоботи, молиявий натижалар тўғрисидаги ҳисоботи ҳамда фойда ва зарарларини тасдиқлаш.\n8. Жамият устав фондидаги имтиёзли акцияларга ҳисобланадиган дивиденд миқдорини белгилаш.\n9. Жамиятнинг 2018 йил учун йиллик бизнес режаси, даромадлар ҳамда харажатлар сметасини тасдиқлаш.\n10. Жамият 2018 йил фаолияти учун Кузатув кенгашининг сон таркибини белгилаш, уларнинг аъзоларини сайлаш.\n11. Жамият Кузатув кенгаши раиси ва аъзоларига тўланадиган ҳақ ёки компенсацияларнинг энг юқори миқдорини белгилаш.\n12. Жамият 2018 йил фаолияти учун миноритар акциядорлар қўмитасининг сон таркибини белгилаш ва уларнинг аъзоларини сайлаш.\n13. Жамият 2018 йил фаолияти учун тафтиш комиссияси таркибини қайта сайлаш.\n14. Жамиятнинг 2018 йил учун ижроия органи раҳбари бошқарув раиси ва унинг аъзолари билан тузилган шартноманинг муддатини узайтириш, уни қайта тузиш ёки бекор қилишни тасдиқлаш.\n15. Жамиятда 2018 йил якуни бўйича аудиторлик текширувини ўтказиш учун аудитор хизматини кўрсатувчи ташкилотлар таклифини кўриб чиқиш ҳамда уларга тўланадиган хизмат ҳақи миқдорини белгилаш тўғрисида.\n16. Жамиятнинг 2017 молиявий йил якунлари бўйича ички аудиторларининг хулосасини тинглаш ва тасдиқлаш.\n17. Акциядорлар томонидан белгиланган муддатда талаб қилиб олмаган дивиденд пулини жамият ихтиёрида қолдиришни тасдиқлаш.\n18. Депозитарий “Самарқанд вақт” Мчжнинг корпоратив бошқарув тизимини баҳолаш хулосасини эшитиш ва тасдиқлаш.\nУмумий йиғилишга қатнашиш ҳуқуқига эга бўлган акциядорларни рўйхатдан ўтказиш 2018 йил 18 май куни соат 10.00 дан бошланади.\nАкциядорлар ўзларининг шахсини тасдиқловчи паспортлари билан ҳамда уларнинг вакиллари белгиланган тартибда расмийлаштирилган ишончнома орқали қатнашишларини маълум қиламиз. (Жисмоний шахс бўлган акциядорларнинг вакилига берилган ишончнома нотариус томонидан тасдиқланган ҳамда юридик шахс бўлган акциядорларнинг вакилига берилган ишончнома юридик шахс раҳбарининг имзоси ва унинг асосий муҳри билан тасдиқланган ҳолда бўлиши лозим).\nЎзбекистон Республикасининг “Акциядорлик жамиятлари ва акциядорларнинг ҳуқуқларини ҳимоя қилиш тўғрисида”ги Қонуннинг 62-моддаси талабларига мувофиқ акциядорларнинг умумий йиғилишини ўтказиш тўғрисидаги хабар акциядорларга жамиятнинг расмий веб-сайти орқали эълон берилади ва электрон почта орқали юборилиши белгиланган. Шу муносабат билан ўзингизнинг электрон почта манзилингизни жамиятнинг jomboydon@uzdon.uz электрон почтасига тақдим этишингизни сўраймиз.


Азиз Несин: «Муҳим топшириқ» | ФайзБоғ\nТуркиянинг ижтимоий-сиёсий муаммоларини ўз ҳажвий ҳикоялари орқали боплаб айтиб ташлайдиган Азиз Несиндан «Муҳим топшириқ» номли ҳикояси. Шукуржон Исломовнинг таржимаси билан ўзбек тилига ўгирилган.\nЎша куни эрталаб сиёсий полициянинг мансабдорига хўжайин қуйидагича буйруқ берди.\n— Жан, сенга ўта муҳим ишни топширамиз. Сен учун бутун хизматинг давомидаги энг шарафли вазифадир. Албатта, сен буни эплайсан.\nЖан тўзиган ботинкаси, пайпоқларига қараганча тортиниброқ сўради:\n— Мукофот пули бериладими, жаноб бошлиқ?\n— Албатта, агар муваффақиятли бажарсанг, уч минг юан оласан. Энди менинг гапларимга қулоқ сол.\nБошлиқ унга нималарнидир уқтирди, аммо Жан ҳеч нимани тушунмади. Унинг хаёлида уч минг юан айланар эди. Худди катта пулга ўхшайди, бироқ бозорда бирпасда совурасан.\n— Сен Америка махфий хизматлари курсида таълим олганмисан? – сўради шеф.\n— Нима? – дея садо чиқарди Жан, ҳануз уч минг юандан боши айланган кўйи.\n— Америка мутахассислари билан…\n— А, ҳа, ҳа…Мен энг юқори баҳо олардим.\n— Унда сенга ишонсам бўлади. Жан, мени диққат билан эшит. Қиёфангни яхшилаб ўзгартиришинг керак. Эгнингга жулдур кийим кийиб, эртадан кечгача Чань Ань-цзе проспектидаги пуштиранг бино рўпарасида садақа сўраб ўтиришинг керак бўлади.\n— Тушунаман, хўжайин. Тиланчилардек кийиниш менга қийин эмас.\n— Ўша катта бинога кимлар кириб-чиқаётганини кузат. Ҳар куни кечқурун менга бу ҳақда билдириб турасан.\n— Эшитаман, хўжайин.\nЖан афти ва кийимини шундай маҳорат билан ўзгартирдики, унинг яқин танишлари ҳам кўришганда, тиланчи бўлиб туғилган, деб ўйлашар эди. Бутун Хитойни кезиб бундан зўр тиланчини тополмасдингиз.\nЖан тиланчиликни бошлаган куни эрталаб олдига шеф келди ва чақа ташлаётиб сўз қотди:\n- Табриклайман сени, Жан. Сенлигингни билмаганимда ҳақиқий тиланчи деб ўйлар эдим.\nИш фаолиятининг биринчи кунида Жан йўловчилар ташлаб ўтаётган тангаларни йиғиб чўнтагига солишга зўрға улгурди. Полициядан топширилган вазифага деярли вақти бўлмади. Маълум бўлдики, бу қашшоқ мамлакатда камбағалнинг кўзёшини артиб қўювчилар жуда кўп экан! У чорраҳага чордана қуриб, олдига рўмолчани ёзиши биланоқ пул ташлаб кетишарди.\nЖан ажабланиб қолди. Бу ерда кетини кўтармай уч кунда топгани полицияда кечаю кундуз шаҳарда ҳалак югуриб топганидан ортиқроқ эди.\nИккинчи ҳафтада эрталаб тўсатдан қулоғи остида овоз гувиллади:\n— Жан, ҳозиргача битта ҳам доклад топширмадинг!\nТиланчи қўрқа-писа бошини кўтарди:\n— Худо ҳаққи… Эртага кечқурун бораман…Марҳаматингизни аяманг, хўжам.. Хўжайин, доклад қиламан…Камбағал, сўққабош, бечорага хайр қилинг…\nАтрофдагилар ҳеч нарсадан шубҳаланмай тиланчига эҳсон ташлаб ўтишар эди. Хўжайин:\n— Докладни кутаман! – деди.\nЖан бир ойча тиланчилик қилди. Иш бошлаётиб бунча катта пул тўплаши мумкинлиги хаёлига ҳам келмаганди. Меҳнатнинг озлигини айтмайсизми? Асосийси – эркин, ўзига хон, ўзига бек. Истаса – ишлайди, истамаса – йўқ. У бирдан қарор қилди ва эрталаб хўжайиннинг олдида ҳозир бўлди.\n— Кечикканингга қараганда натижалар яхшига ўхшайди, шундайми?\n-Ҳа, — деди Жан. – Марҳамат, менинг рапортим!\nЖан узатган қоғозни ўқиб чиқиб хўжайиннинг сарғиш юзи гуручдай бўзрайиб кетди. Жан ишдан бўшаш ҳақида ёзган эди.\n— Ақлдан оздингми, Жан? Пенсияга йўл бўлсин? Шунча йил хизмат қилган даргоҳингга туфлаб кетасанми?\n— Туфлаб кетаман, — деди Жан.\n— Сендай тажрибали бўлган…\n— Бўлса бўлар…\nХўжайин унинг елкасига қўлини ташлади. Сиёсий полицияда узоқ йиллик тажрибаси бўлмиш тешиб юборувчи нигоҳини Жаннинг кўзига тикди, гўёки унинг энг махфий сирларини билиб олмоқчи эди.\n— Жан, мени лақиллатолмайсан, бу ерда нимадир бор..\nЖан ташвиш билан хўжайинига қаради. Сўнг ҳар куни тушган пуллар ёзиб борилган дафтарчасини хўжайинга кўрсатди:\n— Мен ҳамма пулларни сиз туфайли тўпладим, шунинг учун ҳеч кимга айтолмаган гапимни сизга дангал айтавераман. Илтимос, бу ҳақда хизматдошларимиздан ҳеч бирига айтманг.\nХўжайин Жанга ҳавас билан боққанча деди:\n— Кечирасан, Жан! Эсингда тут ва ҳеч кимга оғзингдан гуллаб қўйма! Гап орамизда қолсин. Мен ҳам гавжум кўчалардан бирида ўзимбоп жой топиб, сен каби рўмолча ёзиб ўтирмоқчиман.\nАзиз НесинтиланчиШукуржон Исломов\nБуйрук тахмиман шундай булган. Эрта тонгдан кечки иш соати тугагунча садака сурайдиган ролини уйнайди. (кучада). Шу йул билан халкнинг хукуматга булган фикрини билиши мумкин.


Бутун дунёдаги ҳурриятчилар орасида бир сўз бор: «Ҳуррият берилмас, олинур. Ҳеч нарса ила олуб бўлмас, фақат Қон ва қурбон илагина олуб бўлур». Мана бу жумлалар Ҳақиқатга шул қадар мувофиқдурки, ҳазрати Одамдан шул вақтгача ҳеч бир давлат ва мамлакатда ҳурриятнинг берилгани, қон ва қурбонсиз берилгани тарихларда кўрилмайдур. Балки, ҳар замон ва ерда ҳуррият берилмаган, олинган ҳам кўп қон ва қурбонлар баробаринагина олинган.\nБизнинг Руссияда ҳам ҳозирги ҳуррият 1772 йил (Пугачёв ихтилоли) дан давом этуб келган тортишувлар, тўкилган қонлар, берилган қурбонлар баробаринагина олинди. Ушбу 145 йил ичинда Русияда ҳуррият учун мингларча олимларнинг баданлари турма ва зиндонларда чуриди. Мингларча файласуфлар қўл ва оёқлари боғланган ҳолда Сибирия саҳроларида умр ўтказдилар. Мингларча доҳийлар азиз ватанларидан айрилиб, чет мамлакатларда қочиб юрмакка мажбур бўлдилар. Мингларча қаҳрамонлар кўкракларин ўққа, бўйинларин дор арқонларина қурбон этдилар. Мингларча гуноҳсиз мазлумлар ва мазлумалар ўзларининг маъсум қонлари ила ер юзини лолазор этдилар. Лекин ҳуррият учун кўрилган шундай жабр ва жафолар, тўкилган қонлар ва берилган қурбонлар жаноб Ҳақ даргоҳида шул кунгача қабул бўлмаған тусли ҳуррият йўлида кўрилган бутун плон-лар емирилиб келди. Ҳурриятчиларни тутмоқ, қамамоқ, осмоқ, кесмоқ ҳозиргача давом этди.\nБутун Русияда ҳуррият учун қилинган саъй ва ҳаракат, тўкилган қон ва берилган қурбонларга энг оз қўшилғон ва ҳуррият йўлида энг оз зарар курган бир миллат бор эса, ул ҳам ёлғиз Туркистон мусулмонлари эди.\nЭски ҳукуматнинг 1916 йил 25 июн фармони хоинона ва золимонаси (Туркистонда ҳарбий мардикор олмоқ фармони) Туркистон мусулмонларининг ҳам кўзларин очуб, билмажбур ҳурриятчилар қаторина киритди. Зотан, аввал фармон шундай ҳикматсиз, мантиқсиз ва нодонлик ила берилғон эдики, телеғромни ўқиғон ҳар бир киши ҳеч ўйла-масдан: «Бу фармон Туркистон мусулмонларини ҳукуматға қарши оёқландуруб, қирмак ва ерларини қочокларға бермак учун махсус чиқорилғон интибоҳнома», — деб ҳукм қилмоққа мажбур эди. Чунки аввал фармонда на халқни ҳозирламоқ йўллари бор ва на мардикорликни неча ададлиги бор ва на муҳлат бор? Фақат «Фронт орқасидаги хизматлар учун Туркистон, Сибирия ва Қофқоз инонародецларидан 19 дан 31 ёшгача бўлган эр кишиларни чақираман», деган қисқача сўздан иборат бўлган ул фармоннинг ҳозиргача аскарий хизмат хаёлларина ҳам келмаган бир халқ орасида қандай ҳаяжон туғдирмоғи ишлар бошидағи кишиларға, албатта, маълум бўлса керак эди. Тўсатдан чиқарилғон бундай оғир фармон ёлғиз инсонларнигина эмас, ҳайвонларни ҳаракатга, қаршуликка мажбур этмоғи табиий эди. Шуни билиб туриб аввал фармонни истисносиз, шарҳсиз, плонсиз бутун Русияга нашр этдилар. Ҳам амалий суратда халққа ҳеч бир тушунтирмасдан, ишга киришдилар. Ишнинг ҳақиқатини билмоқ учун маҳкамаларға борған гуноҳсиз мусулмонларни отдилар, тутдилар, алҳосил, Туркистоннинг золим маъмурлари маълум 1916 йил июл фожиасини қўлдан ясаб майдонға чиқардилар.\nБу фожиада Тошкандда Калкин, Колесников ва Мочаловлар, Жиззахда Ивановлар, Семиречинский вилоятида, билмайман, тағин кимлар шул қадар «қаҳрамонлиқ» кўрсатдиларки, уйдаги хотун-қиз, бешикдаги болалар, ҳеч нарса қўлидан келмайдурғон чол ва кампирлар, тилсиз ҳайвонлар, жонсиз иморатлар ва моллар ҳеч бири истисносиз суратда отилди, кесилди, ёқилди, ёндурилди.\nФақат, баракат берсунга баъзи кишиларнинг саъй-ҳаракатлари соясида Туркистонга генерал Куропаткин, Тевкелев ва Керенскийлар келуб, ишнинг бир оз олдини тўсдилар. Аввалги юқорида исмлари ёзилғон «қаҳрамон»-лар шул қадар ғазабға минғон эдиларки, мусулмонларнинг гўштларин кабоб қилиб емак ул «қаҳрамонлар»нинг ошкора ва раъдзабонлари ўлмиш эди. Агарда яна бир ой булар ўз ҳолларина қўйилганда, эҳтимолки, Туркистоннинг кўп шаҳар ва қишлоқлари ҳозирда кишисиз, бўш харобазорлардангина иборат бўлиб қоларди.\nАлҳосил, Туркистон мусулмонлари зулм панжасининг остида шул қадар эзилдилар ва ҳуррият, ҳуқуқ йўлида шул қадар кўп қурбон бердиларки, бир-икки ой ичида бошқа миллатларнинг 145 йил ичида берган қурбонларига қувлаб етишдилар.\nМана бу қурбонлар жаноб Ҳақ даргоҳида энг мақбул қурбонлар бўлди. Чунки бу шаҳидларнинг отилғон, кесилғон, осилғонда тўкилғон ва мазлумларнинг кўзлариндан оққан ёшлари ҳануз қуримағон, ҳуқуматға қаршулик туҳмат ила зиндонларга солинғон мингларча мусулмонларнинг судлари ҳануз тамом бўлмағон, военний судларнинг адолатсиз ҳукмлари ила осилғон шаҳидларнинг баданлари ҳануз чурумағон эдики, жаноби Ҳақ бу зулм ва истибдодларнинг амирларидан тортиб, маъмурлариғача, шоҳларидан тортиб, қоровуллариғача ер билан яксон қилди.\n145 йилдан бери тортишиб келғон ҳуррият қаҳрамонлари ишчилар ва аскарлар ила баробар Туркистон мусулмонларини ҳам онларнинг ваҳшиёна зулм ва жабрларидан Қутқариб, Ҳуррият, Мусовот ва Адолат замонлар яна бита кўрди: «мақбул қурбонлар».\n«Нажот» газетаси, 1917 йил, 26 март


Видео: Тошкентда ёш бола 5-қаватдан қулади, уни пастда турган одамлар тутиб қолишди\nЖамият 19:49 / 14.01.2020 93357\nИжтимоий тармоқларда 14 январь куни Тошкентдаги кўп қаватли уйларнинг бирида 5-қаватда ёш бола осилиб қолгани ва пастга тушиб кетгани акс этган видео тарқалди.\nВидеода бола уй деразаси панжарасига осилиб тургани ва уй ичига қайтиб киришга урингани, лекин кўп ўтмай пастга тушиб кетганини кўриш мумкин. Бола пастга қулаётганида учинчи қават деразаси томига урилган, уни пастда мато тутиб турган кишилар қутқариб қолишган.\n«14 январь куни соат 16:18да Олмазор тумани Беруний даҳаси 3-блок 135-хонадондан чақирув бўлган. Тез тиббий ёрдам машинаси ўз вақтида етиб борган. Унда 3 ёш-у 11 ойлик А.Х. уйда ёлғиз қолгани сабабли ўйнаб, деразадан чиқиб кетган, лекин уни аҳоли кўриб, пастда адёл тутиб ушлаб қолган.\nТез тиббий ёрдам гуруҳи 7 дақиқа ичида етиб борган, биринчи ёрдам воқеа жойида кўрсатилган, зудлик билан шифохонага олиб борилган; айни пайтда малакали шифокорлар томонидан унга сифатли даво чоралари қўлланиляпти. Оғир жароҳат олмаган. Бош мия чайқалиши деб бирламчи ташхис қўйилган. Аҳволи ҳозир барқарор», дейилади Соғлиқни сақлаш вазирлиги матбуот котиби Фурқат Санаевнинг телеграмдаги каналида.


Миллий терма жамоа Австрияда тайёрланмоқда - Erkak.uz\nМиллий терма жамоа Австрияда тайёрланмоқ...\nМиллий терма жамоа Австрияда тайёрланмоқда\n2018 йили Россияда яшил майдонларида бўлиб ўтадиган Жаҳон чемпионати йўлланмаси учун саралашининг учинчи босқичига тайёргарлик кўраётган футбол бўйича Ўзбекистон миллий терма жамоаси навбатдаги ўқув-машғулот йиғинига киришди. Самвел Бабаян бошчилигидаги миллий терма жамоанинг ушбу йиғини 6 – 21 июль кунлари Австрияда бўлиб ўтади. Бу ҳақида Ўзбекистон футбол федерациясининг расмий сайти хабар қилди.\nЭътиборлиси шундаки, миллий терма жамоа мураббийлар штаби Австриядаги йиғинга маҳаллий чемпионатда тўп сураётган футболчиларни олиб кетишга қарор қилган. Улар орасида янги номларни ҳам учратиш мумкин. Жумладан, "Пахтакор"дан Жамшид Болтабоев, "Бухоро" клубидан Руслан Мелзиддинов, Саламат Қуттибоев, шунингдек "Нефтчи"нинг иқтидорли хужумчиси Муродбек Бобожонов ҳам мазкур йиғинда иштирок этмоқда. Шунингдек, Шохруз Норхонов, Зафар Полвонов, Достон Турсунов ва бошқа футболчилар 24 июль куни ўтказиладиган Ироқ билан баҳсдан олдин терма жамоа сафига қўшилишади\nХабарларга кўра, Ўзбекистон миллий терма жамоаси мазкур йиғин доирасида 14 июль куни Германия Бундеслигаси вакили “Боруссия“ Д, 17 июлда Россия премьер лигаси аъзоси “Уфа” ва 22 июль куни яна бир немис клуби “Карлсруэ” га қарши синов назорат баҳсларини ўтказишади.\nМазкур хориж йиғинига легионер футболчилар чақирилмаган.\nЭслатиб ўтамиз, айни вақтда Ўзбекистон миллий терма жамоасининг ЖЧ-2018 учинчи саралаш босқичи олдидан Ироқ ҳамда Яман терма жамоаларига қарши ўртоқлик учрашувлари ўтказиш борасида келишуви бор. Ироқ билан ўтказиладиган назорат учрашуви 24 июль куни, Тошкетдаги “Бунёдкор” стадионида ўтказилиши режалаштирилган.\nТеглар: # футбол # Ўзбекистон миллий терма жамоаси # Австрия


ЎзА - Навоий мухлисларини чорлаган анжуман\n11.02.2019 17:23 Чоп этиш версияси\nНавоий мухлисларини чорлаган анжуман\nАлишер Навоийнинг битмас-туганмас, барҳаёт ижоди инсониятга ибрат бўлишга арзигулик меросдир. Шоир номи билан аталувчи Тошкент давлат ўзбек тили ва адабиёти университетида ташкил этилган “Алишер Навоий ва XXI аср“ мавзуидаги халқаро конференцияда бу жиҳатлар яна бир карра ўзининг ёрқин ифодасини топди.\nКонференцияда Тошкент давлат ўзбек тили ва адабиёти университетининг Алишер Навоий асарлари тўла факсимиле нусхалари тўпламини чоп этиш ҳақидаги ғоясига жавобан қатор давлатларнинг кутубхоналарида сақланаётган қўлёзмаларнинг рақамли нусхалари Буюк Британия, Озарбайжон, Туркия, Тожикистон вакиллари томонидан университетга тақдим этилди. Ушбу маросимда иштирок этган хорижий давлатларнинг мамлакатимиздаги элчилари Ўзбекистонда маънавий-маърифий соҳада олиб борилаётган ижобий ўзгаришларни мамнуният билан қайд этди.\n– Ўзбек адабиёти билан анчадан буён шуғулланаман, – дейди Боку давлат университети профессори Рамиз Аскер. – Алишер Навоий ўзбек адабиётининг гултожи, даҳо шоиридир. Навоийшуносликка оид анжуманлар, семинарлар, навоийхонлик кечаларининг мунтазам иштирокчисиман. “Ҳайратул-аброр“, “Фарҳод ва Ширин“ каби асарларни тўлиқ, “Лайли ва Мажнун“ достонини эса ярмигача таржима қилдим. Бу борадаги ишларни давом эттириб, “Сабъаи сайёр“, “Садди Искандарий“ асарларини ҳам таржима қилишни режалаштирганман. Ўзбекистонликлар ғоят бебаҳо, беназир, дунёнинг ҳеч ерида учрамайдиган улкан мерос эгаси. Бунга ҳамма ҳавас қилса арзийди.\nАсли миллати ўзбек бўлган Раъно Шерзод Термиз шаҳрида ташкил этилган Афғонистон фуқароларини ўқитиш таълим марказида таҳсил олади. Алишер Навоий ижодига катта эҳтиром билан қарайди.\n– Мен Ўзбекистондек тинч, осойишта, бой маданий-маърифий, илмий меросга эга диёрда таҳсил олаётганимдан ғоят бахтиёрман, – дейди Раъно Шерзод. – Бу табаррук диёрда улуғ шоир Алишер Навоийнинг таваллуд айёми юксак савияда, кўтаринки ва байрамона руҳда ўтказилаётгани кўнгилларга ҳаяжон бағишлайди. Мутафаккирнинг туғилган санаси адабиёт, маънавият, шеърият байрами сифатида бошқа давлатларда ҳам кенг нишонланмоқда. Навоий Ҳиротда таваллуд топган. Ул зот мангу оромга кетган замин ҳам шу шаҳар. Шоир қўним топган масканни зиёрат қилиш учун минглаб одамлар келади. Бунинг асл сабаби шоир шеърияти, ижодининг асл мазмун-моҳияти эзгуликка, инсонпарварликка, одамийлик, меҳр-саховатга йўғрилганида, деб биламиз.\nБуюк Британия, Озарбайжон, Туркия, Россия, Афғонистон, Франция, Қозоғистон, Ҳиндистон, Тожикистон каби давлатлардан келган профессорлар Ўзбекистондаги маънавий тарбия устуворлигига оид амалий ишлар, натижадор саъй-ҳаракатлар, бу борадаги эзгу ва ибратли интилишларни юксак баҳолади.\nНазокат Усмонова, ЎзА


Ўзбекистон Ёзувчилар уюшмаси » Ўзбек – ўз оғам\nАсосий Адабий ҳаёт Ўзбек – ўз оғам\n2018 йил 25 сентябрь куни соат 15:00да Ўзбекистон Ёзувчилар уюшмаси ва Қозоқ миллий маданияти ходимлари ҳамкорлигида Олий Мажлис Қонунчилик палатаси депутати Расул Кушербаевнинг “Ўзбек – ўз оғам”, “Алдаркўса ҳангомалари” номли китоблари тақдимоти бўлиб ўтди.\nТадбирда Олий Мажлис ва Сенат аъзолари, кўплаб адабиётимиз вакиллари, шоирлар, ёзувчилар ва танқидчилар иштирок этишди. Тақдимот маросимини Ўзбекистон Ёзувчилар уюшмаси раиси ўринбосари Минҳожиддин Мирзо очиб берди.\nМуаллифнинг “Ўзбек – ўз оғам”, “Алдаркўса ҳангомалари” китоблари “Академнашр” нашриётида 2000 нусхада чоп этилган. “Ўзбек – ўз оғам” номли китоб халқ мақолларидан ташкил топган бўлса, “Алдаркўса ҳангомалари” Қозоқ халқ оғзаки ижодининг машҳур “Афанди”си Алдаркўса билан боғлиқ ҳангомаларни ўз ичига олади.\nТадбирда Қозоқбой Йўлдошев, Маҳмуд Саъдий, Иқбол Мирзо каби элимиз суйган адабиётшунос ва шоирлар сўзга чиқиб, чоп этилган китоблар ва муаллиф ҳақида илиқ фикрлар билдириб ўтишди.\nИқбол Мирзо ёш депутатнинг илмий ва ижодий салоҳиятини юқори баҳолади ва китобнинг “очилиш” ленталарини кесиб берди.\nКитоб тайёрланишида ёрдам берган устозлар ҳам шогирдлар эътиборидан четда қолишмади. Уларга зарбоф тўнлар кийдирилди.\nСайт бўлими: Адабий ҳаёт, Адабий-бадиий нашрлар, Кутубхона, Ўзбек халқ оғзаки ижоди, Янгиликлар, Ҳудудий хабарлар Теглар: Алдаркўса, Расул Кушербаев, Ўзбек-ўз ўғам


Ўзбекистонликлар энди Россияда таксичилик қила олмайди – mulkdor.com\nЎзбекистонликлар энди Россияда таксичилик қила олмайди\nMay 27 2019, 04:05 ЖамиятИнсон ҳуқуқлариИқтисодИқтисодиёт хабарлариРоссияЎзбекистонЯнгиликлар\nРоссия давлат Думасида иккинчи марта ўқилишда қабул қилинган қонунга кўра, бундан буён Россияда чет эл капиталига ёки чет эл капитали билан шерикликда аҳолига такси хизматлари кўрсатадиган корхоналар очиб, ишлатиб бўлмайди. Борлари ҳам ёпилади. Янги қонунга кўра, такси хизмати кўрсатадиган фирма фақат Россия фуқароси номига ва Россия фуқароси капитали ҳисобидан очилган бўлиши шарт. Бу ҳақда Думадаги транспорт ва қурилиш қўмитаси раҳбари Евгений Москвичев маълум қилди, деб ёзади “Зарафшон” нашри.\nУнинг сўзларига кўра, энди такси фаолияти билан шуғулланадиган фирма Россия капитали ҳисобидан, фақат Россия фуқароси номига очилади. Шунингдек, энди Россия фуқароси бўлмаган шахслар таксичи бўлиб ишлай олмайдилар.\nКўпчиликка маълум, бугун Россиянинг турли шаҳарларида юртдошларимиз таксичилик билан шуғулланадилар. Янги қонунга кўра энди улар таксичилик билан шуғулланиш учун Россия паспортини олишлари керак. Акс ҳолда бошқа иш қидиришларига тўғри келади.\nЯна бир ўзгариш бу машиналарнинг ҳолати бўйича бўлди. Энди қонунга кўра ишлаб чиқарилганига 7 йилдан ошган машиналарда такси фаолияти билан шуғулланиб бўлмайди.\n“Бу ўзгаришдан мақсад мижозларга қулай ва сифатли хизмат қилишдир” дейди, Москивичев.\nЖамиятSeptember 12 2019, 05:09\nХитойларнинг босими кучаймоқда\nСурат: Exclusive.kz Куни кеча Қозоғистон пойтахти Остона шаҳрида Хитойда ноҳақ жазога тортилган этник қозоқларнинг қариндошлари йиғилиб, Қозоғистон билан Хитой ҳукуматидан ...\nЖамиятDecember 8 2017, 05:12


Ўртоқлик учрашуви. Ўзбекистон U-23 ва "Локомотив" U-21 жамоалари ўртасидаги баҳсда дуранг натижа қайд этилди / CHAMPIONAT.asia\n15:44"Барселона" Луис Суарес ўрнига "Арсенал" ҳужумчисини харид қилмоқчи 3 15:16"Локомотив" - "Истиқлол" 0:0 (матнли трансляция) 57 14:51Шамситдинов “Навбаҳор” билан шартнома имзолади 14 14:45"Зенит" Кокоринни ижарага бериб юборди 0 14:21"Ростов" - "Пахтакор". Ўйиндан олинган суратлар 11 14:05"Локомотив" - "Истиқлол". Асосий таркиблар эълон қилинди 37 13:55"Манчестер Юнайтед" Фернандеш ўрнига бошқа ўйинчини харид қилмоқчи 12 13:29Достон Турсунов "Пусан И'Парк"да 12 13:09Бугун "Локомотив" ўзбек футболи учун тарихий натижа қайд этиши мумкин 20 12:47Шота Арвеладзе: "Ҳали машғулотларда кўп меҳнат қилишимиз керак" 18 12:42Спортчилар ижтимоий тармоқларда 0 12:41"Бунёдкор" - "Ал Завра". Жамоаларнинг қандай либосларда ўйнаши маълум бўлди 11 12:26Вадим Абрамов: “Агар ОЧЛда гуруҳ босқичига чиқа олмасак легионерлар жамоамизни тарк этишади” 25 12:23“Ал Завра” бош мураббийи: “Бунёдкор” билан ўйинга тайёр эмасмиз, сабаби...” 12 12:15АПЛ 2019 йилдаги энг зўр чемпионат деб топилди, Ўзбекистон Суперлигасичи? 22\nЎртоқлик учрашуви. Ўзбекистон U-23 ва "Локомотив" U-21 жамоалари ўртасидаги баҳсда дуранг натижа қайд этилди\n02 сен 2019 22:11\nТеглар : Ўзбекистон ОТЖЛокомотив U-21\nЎзбекистон олимпия терма жамоаси "Локомотив" ёшлари билан учрашув ўтказди.\nДастлаб ўйиннинг 40-дақиқасида Ўлмасалиев "темирйўлчилар"ни олдинга олиб чиққан бўлса, иккинчи бўлим охирлаб бораётган бир пайтда Жасурбек Яхшибоев ҳисобни тенглаштирди. Натижада, мазкур тўқнашувда ғолиб аниқланмади.\nЎзбекистон U-23 - "Локомотив" U-21 1:1\nГоллар: 40' Авазбек Ўлмасалиев — 0:1, 81' Жасурбек Яхшибоев — 1:1.\nЎзбекистон U-23 - Абдувоҳид Нематов, Ислом Қобилов, Илҳом Алижонов, Абдулла Абдуллаев, Дилшод Саитов, Нурилло Тўхтасинов, Бобир Абдихолиқов, Миржаҳон Мираҳмадов, Шерзод Насруллаев, Аброр Исмоилов, Санжар Қодирқулов.\nЗахира: Низомиддин Зиёвутдинов, Машхуржон Муҳаммаджонов, Ҳусниддин Алиқулов, Шахбоз Жўрабеков, Ойбек Рустамов, Иброҳим Йўлдошев, Жасур Жалолиддинов, Ислом Кенжабоев, Жасурбек Яхшибоев, Бобур Асқаров, Асад Собиржонов, Азиз Амонов.\n"Локомотив" U-21: Ахроров, Комилов, Номозов, Жумабоев, Исломов, Ўлмасалиев, Абдуллаев, Алижонов, Эсонқулов, Ғанихонов, Рафаэлов.\nЗахира: Бахтиёров, Туропов, М.Қўчқоров, А.Қўчқоров, Эргашев, Элмуродов, Фомин.\n"Локомотив" - "Истиқлол" 0:0 (матнли трансляция) 58\nШамситдинов “Навбаҳор” билан шартнома имзолади 14\n"Локомотив" - "Истиқлол". Асосий таркиблар эълон қилинди 37\nБугун "Локомотив" ўзбек футболи учун тарихий натижа қайд этиши мумкин 20\nЛюбинко Друлович: “Ўзбекистон учун янги тарих яратишга яқин турибмиз” 62\nДенис Истомин: “Ҳар бир юртдошимиз футболчиларимизнинг ғалабасига ишонмоқда” 12\nБугун 15:00. "Локомотив" - "Истиқлол" 33


Булунғурда наслчиликка ихтисослашган фермер хўжаликлари нега жаримага тортилди?  » "Bulung‘ur hayoti" gazetasi\nБулунғурда наслчиликка ихтисослашган фермер хўжаликлари нега жаримага тортилди? \nGazeta: admin Қўйилган сана: 27-10-2021, 11:25 Рукун: ТУМАН ХАЁТИ Кўрилди 0\n“Ўзагроинспексия”нинг Булунғур туман бўлими томонидан Ўзбекистон Республикасининг "Наслчилик тўғрисида"ги Қонуни талабларига риоя этилиши юзасидан доимий назорат ўрнатилган.\nШу мақсадда жорий йилнинг ўтган даври давомида 9 та наслчиликка ихтисослашган фермер хўжаликлари томонидан 659 бош наслли қорамолларни парваришлаш, уларни сунъий уруғлантириш сингари масалаларга алоҳида эътибор қаратилмоқда.\nАммо, Қонун талабларига ҳамма жойда ҳам бирдек риоя этилаяпти деб бўлмайди. Ҳусусан, ўтказилган назорат тадбирлари давомида тумандаги мазкур наслчиликка ихтисослашган иккита фермер хўжаликлари томонидан Ўзбекистон Республикасининг “Наслчилик тўғрисида”ги Қонуни талаблари қўпол равишда бузилганлигини аниқланди.\nМазкур ҳолатлар юзасидан суднинг ҳал қилув қарорига асосан, фермер хўжаликлари раҳбарларига нисбатан, Ўзбекистон Республикасининг МЖтКнинг 92-моддаси билан маъмурий жарима қўлланилди, - дейди “Ўзагроинспексия”нинг Булунғур тумани бўлими катта инспектори Санжар Турабов.\n“Ўзагроинспексия”нинг Самарқанд вилоят бошқармаси\nАҲОЛИ МУРОЖААТИ ПРОКУРОР НАЗОРАТИДА\nЧОРВАЧИЛИК - РИВОЖЛАНАЁТГАН СОҲА


Call of Duty туркумидаги энг янги ўйинни тақдимотдан аввал синаб кўринг! (БЕПУЛ ўйнаш графиги ва трейлери) - Terabayt.Uz\nCall of Duty туркумидаги энг янги ўйинни тақдимотдан аввал синаб кўринг! (БЕПУЛ ўйнаш графиги ва трейлери)\nЭсингизда бўлса, 18–20 сентябрь кунлари PlayStation 4 приставкалари эгалари учун Call of Duty: Black Ops Cold War ўйинининг очиқ альфа-тести бўлиб ўтган эди. Activision компанияси энди унинг бета-тестини эълон қилди ва бу гал турли консоллардан ташқари, компьютерда ҳам бепул ўйнаш мумкин.\nЎҚИНГ: Epic Games Store текинга тарқатган ўйинларнинг асл нархини биласизми?\nЎйинсоз ушбу очиқ бета-синовга бағишлаб Call of Duty: Black Ops Cold War ўйинининг махсус трейлерини эълон қилди:\nБепул бета-тест пайтида геймерлар асосий режимлар, шу жумладан «Ўлимгача жанг» ва «Устунлик қилиш» режимларидан ташқари, янги – «VIP Escort» ҳамда «Combined Arms» режимларида ҳам ўйнай оладилар.\nЎҚИНГ: Сиз севган Need for Speed янги қиёфада қайтди! (+расмий трейлер)\nАйтиш керакки, Call of Duty: Black Ops Cold War учун олдиндан буюртма берган PlayStation 4 эгалари уни биринчилар қаторида – бугун, яъни 8 октябрдан синаб кўришлари мумкин. Бепул бета-синовнинг умумий графиги қуйидагича:\n8–9 октябрь: PS4 ҳамда PS5 версиялари учун аввалдан буюртма берганлар;\n10–12 октябрь: барча PS4 фойдаланувчилари;\n15–16 октябрь: компьютер, Xbox One ва Xbox Series талқинлари учун олдиндан буюртма қилганлар;\n17–19 октябрь: барча платформалар учун очиқ бета-тестлар.\nДемак, ҳали расман тақдим этилмаган ўйинни ҳаммадан олдин, ушбу график бўйича тегишли кунларда БЕПУЛ ўйнаб кўришингиз мумкин. Мазкур хушхабарни бошқа геймер дўстларингизга ҳам улашишни унутманг.\n#Видео ўйинлар #компютер ўйинлари #ўйинлар #Call of Duty #Call of Duty: Black Ops Cold War


Қози қонунни бузса, додингни кимга айтасан? - BBC Uzbek - Tashkiliy\nСўнгги янгиланиш 28 ноябр 2012 - 12:53 GMT\nМана бу отахон маҳаллий амалдор ерини тортиб олганини айтади\n"Мана бу қоғозлар ҳаммаси ҳужжат. Улар менинг ер-заминим борлигини тасдиқлайди" - дейди 80 яшар отахон қалтироқ қўлларида бир тутам қоғозни тутганча.\n"Лекин 35 йил олдин еримни қуролли зўравонлар тортиб олишганича, ҳамон қайтариб беришмайди".\n"Одамлардан қарз кўтариб Кобулгача бордим. Мана маҳкама қарорлари. Лекин ҳеч ким бу ерда Кобулдан келган қарорларга итоат этмайди".\nПаштун отахон форсчада амал-тақал қилиб менга аҳволини тушунтиради.\nБундан 35 йил бурун бир қўмондон унинг ерини тортиб олган. Бугун ердан ана ўша қўмондоннинг ўғли фойдаланмоқда. Отахон эса маҳкама қарорлари ва ажримлар билан ҳам ўз ерини қайтариб ололмайди.\n"Улар бой одамлар, қуролли қўмондонлар билан алоқалари яхши" - дейди отахон хўрсиниб - "Мана Кобулдан қарорни олиб келгандим, ўзимни калтаклашди, ёлғиз ўғлимни ўлдирмоқчи бўлишди. Болам ваҳимада Эронга қочиб кетган".\nОёқда амаллаб турадиган рамақижон суҳбатдошим ёлғиз қолган эса-да, отамерос ерини қайтариб олишдан умид узмаган.\nАммо бу амримаҳол. Қўлидаги ўнлаб эски-янги ҳужжатлар унинг заминдорлигини тасдиқласа-да, ҳужжатларнинг қандайдир кучга эга бўлиши учун ҳақиқий ҳукумат ва қонун лозим.\nАйнан ана шу қонун ва ҳукумат эса Афғонистонда ҳозир етишмайди.\nЧорак асрдан ошган зўравонлик\nЎтган 35 йил давомида зўравонлар қўлидан ўз ерини қайтариб ололмаётган отахоннинг ҳолати Афғонистонда яккам-дуккам эмас.\nЎнлаб, балки юзлаб одамлар қуролли қўмондонлар ва ё давлатга ишлаётган мулозимлар ўз ерларини тортиб олишаётганини айтадилар.\nДеҳқонларнинг унумдор ерларига кўз олайтирадиган қўмондонлар оз эмас\n"Ҳалигача биронта бу каби шикоят ижобий ҳал бўлганини ва шикоятманд одам ўз мулкини қайтариб олганини эслай олмайман" - дейди Тахорда мен гаплашган Вилоят Кенгаши раиси Нажибулло Холиқёр.\n"Кобулда чиқарилган ажримлар чекка вилоятларда қимматга эга эмас, ҳеч ким уларга қулоқ солмайди".\nТахордаги кам сонли сайланган мулозимлардан бўлган Нажибулло Холиқёр мамлакат бўйлаб юзлаб бу каби ҳоллар борлигини айтади.\nХудди шу суҳбат пайти Талоқанга яқин қишлоқлик заминдор деҳқон бир тахлам ҳужжат кўтариб келади.\n"Ота-бобомдан қолган ер-заминимизни давлатга тегишли, деб ҳоким жаноблари тортиб олди" - шикоят қилади у.\n"Бу ер бизнинг хонадонга қарашли эканини тасдиқловчи ҳужжатларим бор. Лекин ҳокимнинг одамлари аллақачон еримда тикланган биноларни бузишмоқда".\nСуҳбатдошим ҳужжатларини санашга, уларни тушунтиришга тушади. Айтишича, бу ер бир тарафи дарё, иккинчи томони гавжум йўлга туташган.\n"Билмасам, балки ўзлари ё ўғиллари учун бирон тижорат тиклашни истагандирлар. Давлатники, деган баҳонада олиб қўгандирлар" - дейди суҳбатдошим.\nБу заминдор деҳқон ўз ерини қайтариб олиши даргумон. Чунки унинг заминини қайтариб олиши йўлида фақат ҳоким ёрдам бериши мумкин. Суҳбатдошим эса айнан "ҳоким бобо" унинг ерини олиб қўйганини айтади.\nАйтилаётган ҳоким эса собиқ жиҳодий қўмондонлардан. Унинг яқин маслакдош ва сафдошлари бугун Афғонистон ҳукуматида катта лаовзимларни эгаллашган.\nБу қадар кучли гуруҳга қарши боришга эса мамлакатда ҳеч ким ботинолмаса керак.


"Голден Стэйт" МБАнинг 5 карра чемпиони\n"Голден Стэйт" МБАнинг 5 карра чемпиони\n13 Июнь 2017 11:15 0 187\n"Голден Стэйт уорриорз" баскетбол жамоаси финал сериясининг бешинчи учрашувида "Кливленд кавальерс"ни мағлуб этди ҳамда ўз тарихида бешинчи бор Миллий баскетбол ассоциацияси (МБА) чемпионига айланди.\n"Уорриорз"нинг уй аренасида бўлиб ўтган баҳс 129:120 ҳисоби билан якунланди, сериядаги умумий ҳисоб 4:1 бўлди. Учрашувнинг энг сермаҳсул ўйинчисига "Кливленд" форварди Леброн Жеймс айланди, у 41 очко жамғарди. "Голден Стэйт" таркибида эса форвард Кевин Дюрант 39 очко йиғди.\nТаъкидлаб ўтиш жоизки, "Голден Стэйт" ва "Кливленд" финалда қаторасига учинчи йил тўқнаш келмоқда. 2015 йилда ғалабани "Голден Стэйт" баскетболчиларини тантана қилишган бўлса, бир йил ўтиб рақибларининг қўли баланд келди. Жорий йилда Калифорния жамоаси плей-оффда кетма-кет қўлга киритилган ғалаба бўйича ҳам рекорд ўрнатди.\nОкленд шаҳри жамоаси чемпионлик бўйича "Сан-Антонио" билан тенглашиб олди ва бу кўрсаткич бўйича МБАда 4-ўринга кўтарилди. Кўпроқ чемпионлик унвонини фақатгина "Чикаго Буллз" (6), "Лос-Анжелес Лейкерс" (16) ва "Бостон Селтикс" (17) жамоаларигина қўлга киритган.\nКалит сўзлар: чемпиони, Стэйт, МБАнинг, карра, Голден\n"Голден Стэйт" жамоаси Трамп билан учрашишни рад этишди\nМиллий баскетбол ассоциациясининг жорий мавсуми ғолиб жамоаси...


Супераёл: кўп болали она ўзининг 40 ёшида 20 ёшдай кўринади (Фото)\nТеглар: Фото, Фарзанд, Аёл, Она\nОна бир вақтнинг ўзида ҳам спорт ҳам болалар билан шуғулланади.\n40 ёшли Женнифер Гельман – кўп болали она ҳисобланади. У узоқ вақт қандай қилиб, ҳам фитнес билан ҳам болалар тарбияси билан шуғулланиш мумкинлиги ҳақида ўйлади. Қаловини топсанг қор ҳам ёнади деганларидай, бу муаммонининг ечимини топилди, деб хабар берди “Deti.mail.ru” нашри.\nЖеннифер фарзандларини дунёга келтиргунга қадар спорт билан жиддий шуғулланган. Болалари туғилгандан кейин ўзига умуман вақт ажратолмаган. “Қанча елиб-югурсам-да, ҳеч нимага улгурмайман, тўрт болага қараш, уларнинг кири, овқати, яна уй юмушларидан ортиб, ўзимга вақт ажрата олмаётганимдан жуда сиқилдим. Буни устига шунча ташвиш одамни чарчатиб қўяр экан”, – деди Гельман The Sun нашрига берган интервьюсида.\nНатижада Женнифер жуда оддий ва оқилона қарорга келди. У жисмоний машқларни бажараётганда болаларини ҳам машққа жалб этади, улар учун бу машқлар қизиқарли ўйин вазифасини ўтайди. Масалан, у боласини арғимчоқда учираётганда ўтириб-туриш машқларини ёки ўйинчоқ машинада ўтирган боласини судраётганда бошқа машқларни бажаради.\n“Спортга озгина ижодий ёндашилса, ҳамма нарсани амалга ошириш мумкин бўлар экан!”– деб таъкидлайди Женнифер.\nУнинг айтишича, болалари бундай ўйинларга жудаям қизиқиб қолишган, эндликда улар биргаликда яна қандай машқларни бажариш мумкинлиги устида бош қотиришмоқда.


26 июн 2022, Тошкент вақти: 03:43\nРоссияда қулликда сақланаётгани айтилган Саримсоқов Насриддин Холбоевич.\nРоссиянинг Астрахань областидан қўнғироқ қилган Бобур Холбоевга кўра, отаси билан сўнгги бор уч йил муқаддам тўй куни бемалол гаплашган:\n- Мен уйланган куним отам қўнғироқ қилди. "Ўғлим тўйингга боролмадим, узр", деди. Унгача бораман, деб турган эди, кутаётган эдик. Ишларимни тугатиб, бораман, деганига мен ҳам суриштирмадим ўшанда. Кейин бедарак кетди, келмади. Телефон қўнғироқларга жавоб бермади. Мен қайта-қайта қўнғироқ қилдим, танишларга телефон қилдим. Дараги чиқмади. ИИБга бордим, топиша олмади. Уч-тўрт ой олдин танишлардан бир рақам топиб, телефон орқали қисқагина гаплашдим. Ўшанда отам: "Мен ишга олиб келган болалар, ишни ташлаб қочишди. Кейин иш берувчи менинг паспортимни олиб қўйди, сумкаларим ва кийимларини ёқиб юборди, кетолмай юрибман", деди. Отам бригадир эди. Қаердалигини, иш берувчи кимлигини сўрасам: "Сен аралашма, ўзим ҳал қиламан!" дедию шу билан бошқа гаплашолмаим. У номерга боғланиб бўлмаяпти. Отам қулликда, деб тахмин қилаяпман, аммо тополмаяпман. Илтимос, ёрдам беринглар! - деди шу кунда Россияда отасини қутқариш ҳаракатида юрган Бобур Холбоев.\nҚуйида Бобур билан суҳбатни тинглашингиз мумкин:\nДиққат: Уч йил муқаддам Россияда қулликка тушиб қолгани тахмин қилинаётган 52 яшар Саримсоқов Насриддин Холбоевични кўрган, унинг бугунги аҳволидан хабардорлар бўлса, марҳамат, қуйидаги рақамларга боғланишингиз мумкин:\nWhatsApp, Viber, Telegram: + 793 782 653 18 - Бобур Холбоев\nWhatsApp, Viber, Telegram: + 420 724 971 539 - Озодлик радиоси


Воҳид Шодиев ноябрь ойи лауреатлари\nЎзбекистон Профессионал футбол лигаси ва “Championat.asia” ҳамкорлигида ташкил этилган ой лауреатларининг навбатдаги ғолиби аниқланди.\nУнга кўра Бухоронинг “Бухоро” клуби бош мураббийи Жамшид Саидов 69 очко тўплаб ноябрь ойининг энг яхши мураббийи деб топилди. Бу ойда Саидов бошчилигидаги “Бухоро” клуби “Нефтчи” ва “Сўғдиёна”ни мағлуб этиб олий лигага қолишга муваффақ бўлди.\nУндан кейинги ўринни 67 очко тўплаган “Пахтакор” устози Нўъмон Ҳасанов банд этди. “Шерлар” ноябрь ойида чемпионатда 2та ўйин ўтказиб уларнинг иккаласида ғалабага эришишди ва 11-марта мамлакат чемпиони бўлишди.\nКучли учликни “Локомотив” клуби бош мураббий лавозимини бажарувчиси бўлган Андрей Микляев якунлаб берди. Микляев 44 очко тўплади. “Темирйўлчилар” ушбу мураббий қўл остида ўтган ойда чемпионатда иккита ўйин ўтказиб уларнинг иккаласида ҳам рақибни мағлуб этишди.\nТошкентнинг “Бунёдкор” клуби ҳужумчиси Воҳид Шодиев ноябрь ойининг энг яхши футболчиси деб топилди. Ўтган ойда “Олмалиқ”қа битта, “Қўқон-1912”га иккита гол урган Шодиев сўровномада 65 очко тўплади.\nУндан кейинги ўринни “Пахтакор” ҳужумчиси Игорь Сергеев банд этди. Ўтган ойда иккита ўйинда иккита гол урган футболчи 55 очко жамғарди. Учинчи ўринда “Бухоро” клуби ярим ҳимоячиси Отабек Шукуров қайд этилди. Ноябрь ойида 2та ўйинда 2та гол урган ёш футболчи 48 очко тўплади.


26 июн 2022, Тошкент вақти: 13:36\nФранция бош вазири Мануэль Валсь.\nФранция бош вазири Мануэль Валсь якшанба куни Europe 1 радиосида қилган чиқишида, мамлакатда террорчилик ҳужумлари уюштиришга ҳаракатлар бўлаётгани тўғрисида аҳолини огоҳлантирди.\nУнга кўра, сўнгги ҳафтада француз махсус хизматалари иккита террорчилик ҳаракатининг олдини олган. Валсь бугунги кунда Францияда камида 15 минг радикал яшаётгани аниқланганини маълум қилди.\nЯкшанба куни Фрнация собиқ президенти Николя Саркози террорчилик бўйича махсус суд ташкил этиш таклифи билан чиққан эди. Бош вазир бу таклифни қўллаб-қувватлашини билдирди.


Тошкентда лўли нафақахўр аёлни катта пулга чув тушириб кетди - 17.01.2021, Sputnik Ўзбекистон\nЛўли хонадон эгасининг кўзини шамғалат қилиб, ўзи билан олиб келган қўғирчоқ ва арабча ёзилган қоғозларни ҳовлига ташлаб қўйган. Кейин уйни “тозалагани” учун... 17.01.2021, Sputnik Ўзбекистон\nТОШКЕНТ, 17 янв — Sputnik. Тошкент шаҳри Якксарой туманида 60 ёшли фуқаронинг 12,5 миллион сўмини алдов йўли билан ўзлаштирган фирибгар қўлга олинди. Бу ҳақда Тергов департаменти хабар қилмоқда.Аниқланишича, 2020 йилнинг 29 октябрь куни лўли миллатига мансуб бўлган аёл тумандаги Тошбулоқ кўчасида жойлашган хонадонларнинг бирига кирган. Хонадон эгаси Н.А.га уйига дуо ўқилганлиги айтиб, қўлларида бўлган икки дона аёл ва эркак қўғирчоқлари ва ўзи билан олиб келган арабча ёзилган қоғозларни хонадон ҳовлисига ташлаб қўйган. Кейин унга уйини “тозалаб” беришни айтган ва “хизмати” эвазига 12,5 млн сўмлик тилла-тақинчоқларни олиб кетган.Тергов-тезкор ҳаракатлари давомида мазкур жиноятни 58 ёшли Г.М. содир этганлиги аниқлаган.Ҳозирга унга Ўзбекистон ЖКнинг фирибгарлик моддаси нисбатан айблов эълон қилинган ва тегишли судловда кўриб чиқиш учун туман прокуратурасига юборилган.\n11:44 17.01.2021 (янгиланди: 12:11 17.01.2021)


«Марказий дехқон бозори» АЖ акциядорлари диккатига!!!\n«Марказий дехқон бозори» АЖ акциядорларининг навбатдан ташкари умумий йигилиши 2019 йил 12 январ куни соат 10.00 да жамият мажлислар залида утказилади. Манзил: Андижон шахар, Фитрат куча 246-уй.\nЭл.почта манзили : omsmm1985@mail.ru\nАкциядорлар руйхати(реестри) тузилган сана:\n- Акциядорларга хабар бериш учун – 29.12.2018 йил холатига;\n- Умумий йигилишда иштирок этиш учун – 08.01.2019 йил холатига.\n1. «Марказий дехқон бозори» АЖ эълон килинган акцияларининг эмиссия рисолалари ва акциялар чикарилуви карорларини тасдиклаш тугрисида.\n2.Жамият эълон килинган акциялари нархини белгилаш тугрисида.\n3.Жамият Кузатув кенгашини такдирлаш тугрисида.\nУмумий йигилиш кун тартибидаги масалаларга доир хужжатлар билан акциядорлар жамият бухгалтериясида танишишлари мумкин.\nАкциядорларнинг Умумий йигилишга шахсини тасдикловчи хужжат ва акцияларга эгалик килиш хукукини тасдикловчи хужжатлари билан келишлари суралади.\nУмумий йигилишга юридик шахс булган акциядорнинг вакили юридик шахс рахбари имзоси ва мухри билан тасдикланган ишончнома асосида. жисмоний шахс булган акциядорнинг вакили ноториал тартибда тасдикланган ишончнома асосида катнашиш хукукига эга.